ועדת הכלכלה, כנסת 20, פרוטוקול מספר 562, 2017-07-24 10:00

איתן כבל: בוקר טוב לכולם.

איתן כבל: גברתי מנהלת הוועדה, אדוני, מנכ"ל משרד ראש הממשלה, ברוכים הבאים בצל קורתנו.

איתן כבל: היה קצת קשה אבל הגעת.

איתן כבל: זה היה רחוק, הדרך, אבל הגעת ואני באמת אומר תודה.

איתן כבל: תודה שבאת והגעת עם הצוות שלך.

איתן כבל: דובר, רשמת, אורחים נכבדים, אני ברשותכם, כמדי יום מבקש להתחיל בשיר.

איתן כבל: היום אני רוצה להזכיר שמדובר בשירים עבריים, ישראלים, והפעם בחרתי את "גן נעול" של המשוררת רחל.

איתן כבל: "גן נעול" הוא שיר מאת רחל המשוררת אשר נכתב בתל-אביב הקטנה, באדר תרפ"ח-1928.

איתן כבל: השיר עוסק ביחסים – בוקר טוב למנכ"לית משרד התחבורה.

איתן כבל: ברוכה הבאה בצל קורתנו.

איתן כבל: כתוצאה מהעובדה הזאת שגברתי פה אנחנו גם זוכים לשזוף את פנינו ואת פניו של אודי אדירי, שבימים אלה זה בכלל.

איתן כבל: ..

איתן כבל: אז ברשותכם, אני רוצה לחזור לאחור: כמדי יום, אנחנו מתחילים את היום בהקראת שיר.

<יעקב אדלר: אני מבקש, גן נעול לפני פתיחת שנת לימודים – אל תביא - - -

איתן כבל: לפני שאני מקריא, אני אומר שמה שיפה בשיר זה שאתה יודע, זה לא בהכרח השתי מילים האלה "גן נעול", הוא בהכרח מדבר על הכיוון שאתה הולך.

איתן כבל: כל דבר יש לו - -

<יעקב אדלר: בוודאי.

<יעקב אדלר: בשיר השירים גן נעול.

איתן כבל: נכון, יש כאן לי התייחסות בעניין הזה.

איתן כבל: "גן נעול" הוא שיר מאת רחל המשוררת אשר נכתב בתל-אביב הקטנה באדר תרפ"ח-1928.

איתן כבל: השיר עוסק ביחסים ובתקשורת חזותית ומילולית בין בני אדם.

איתן כבל: רחל הקדישה את השיר לזר.

איתן כבל: על פי הפרשנות המקובלת לאהובה, זלמן רובשוב שזר.

איתן כבל: הביטוי "גן נעול" הוא שיבוץ מפסוק בשיר השירים: "גן נעול אחותי כלה.

איתן כבל: גל נעול, מעיין חתום.

איתן כבל: " שיר השירים ד', י"ב.

איתן כבל: המשוררת רומזת ברמז הזה כי לדעתה הזולת הוא משאב חיוני לקיום האדם כמו מים.

איתן כבל: משמעות המילים היא כי הנגישות לזולת או התקשורת הבין-אנושית עלולה להיות חסומה או עשויה להיות פתוחה כמצב נתון, ותלויה רבות גם במצב ההדדי לשונות, ולעצב אתה לכאן ולכאן, וזה כל כך מתחבר עם המציאות שבה אנחנו חיים בימים אלה.

איתן כבל: גן נעול – רחל "מי אתה?

איתן כבל: מדוע יד מושטת לא פוגשת יד אחות?

איתן כבל: ועיניים, אך תמתנה רגע, והנה שפלו כבר נבוכות גן נעול - לא שביל אליו לא דרך.

איתן כבל: גן נעול - אדם.

איתן כבל: גן נעול.

איתן כבל: האלך לי, או אכה בסלע.

איתן כבל: עד זוב דם.

איתן כבל: עד זוב דם.

איתן כבל: " האמת, שיר מדהים.

איתן כבל: ברשותכם, מעבר חד, אנחנו גם פותחים את היום בהודעה על מספר ההרוגים שהיום אנחנו נמצאים:

איתן כבל: אנחנו עומדים היום על 224 הרוגים, אדוני המנכ"ל, גברתי המנכ"לית.

איתן כבל: בתקופה הזאת בשנה שעברה עמדנו על 212, שגם אז זה היה הרבה מאוד וכבר היתה יציאה מתוך המסגרת.

איתן כבל: המשמעות היא שבקצב הזה אנחנו בוודאות, אם לא יקרה איזה נס או לא תהיה התעשתות, אנחנו נמצא את עצמנו מעבר לקו 400 ההרוגים, שזו כבר חזרה מטורפת לימים של המספרים שבהם אנחנו איך אומרים?

איתן כבל: לא רוצים להגיע אליהם.

איתן כבל: ועשינו ונלחמנו כל מלחמות ישראל כמעט כדי איך אומרים?

איתן כבל: לשנות את התמונה.

איתן כבל: אני ביקשתי ממנכ"ל משרד ראש הממשלה לבוא ולהציג כאן בפנינו את הדוח שהוא הכין.

איתן כבל: אני רוצה לבוא ולומר: אין לנו עניין לייצר כאן התעמתות בינינו לבינך או בינך ובינינו לבין המערכות האחרות.

איתן כבל: אני רוצה להזכיר שהוועדה הזאת יותר מכל ועדה אחרת לפניה, מובילה ומשתדלת להוביל את המאבק בקטל בדרכים באמת בכלים לא פשוטים.

איתן כבל: עד כדי כך, גם הקמנו ועדת משנה בראשותו של חבר הכנסת יעקב אשר, שעושה עבודה מדהימה לכשעצמה.

איתן כבל: זו הזדמנות נוספת לומר לך תודה ולצוות שמלווה אותך בעניין הזה.

איתן כבל: הוועדה ערכה שימוע, באמת שלא היה כדוגמתו.

איתן כבל: הופיעו כאן כל המערכות, ובסיום העבודה גם פניתי לראש הממשלה ולשר התחבורה וביקשתי שתוקם ועדת שרים בראשותו של ראש הממשלה.

איתן כבל: לא כי סברתי שראש הממשלה צריך לעסוק בזה ביום יום למרות שכן הוא היה אמור.

איתן כבל: אני מתכוון במובן הזה שזאת תהיה אמירה ציבורית לנושא דרמטי עד בלי קץ.

איתן כבל: כמו שאני אומר, אנחנו ממש ברגעים אלה חווים חוויות לא פשוטות במישור הביטחוני-מדיני, ואני מקווה שהעניינים שם, בירדן, בסופו של דבר אם אדוני יודע להגיד לנו כמה מילים בעניין אני אשמח אבל באמת, אני מתפלל שהעניינים שם יסתיימו בסופו של עניין בצורה סבירה.

איתן כבל: אני לא יודע אפילו למצוא את המילים מה כבר טוב או מה פחות טוב או מה יותר נכון ומה פחות נכון אז אני מעדיף להשתמש במילים מאוד עדינות בעניין הזה.

איתן כבל: ותראה, כל המהדורות עוסקות בזה כל הזמן ובצדק.

איתן כבל: חס וחלילה, אינני מבקש להמעיט כהוא זה מערכו של העניין ופה כל יום, כל יום, כמו סוג של גזירת גורל.

איתן כבל: החלטתם שלא תקום ועדת שרים, ועדת מנכ"לים.

איתן כבל: האמת, ואני אומר את זה לך בצורה הכי מכובדת שאני יכול לגייס לעצמי, שהיו לי ציפיות מאוד גדולות.

איתן כבל: אני אומר לך את זה בכנות.

איתן כבל: גם נפגשנו יעקב אשר ואני יחד אתכם במובן הזה שרצינו שתביאו בשורה מעבר למשהו כי אחד הדברים שביקשתי - יושבת כאן מנכ"לית משרד התחבורה שהיא כבר בת בית כאן, ומשרד התחבורה מציג את ה-2.5 מיליארד איך אומרים?

איתן כבל: הם כבר יודעים לקרוא את לאחור.

איתן כבל: אותו דבר עם השר לביטחון פנים.

איתן כבל: השר לביטחון פנים, עם התוספת והכפלת משטרת התנועה, כבר אנחנו יודעים להקריא את זה מהסוף להתחלה ומההתחלה לסוף.

איתן כבל: ומה שציפיתי ועדין אני מצפה, שתהיה פה איזו סוג של בשורה שאומרים: וואלה, אפילו אמירה שראש הממשלה יקיים אחת לחודשיים דיון במליאה סביב ההתקדמות.

איתן כבל: וואלה, זה יותר חשוב לי אפילו מתקציב.

<גבי בן הרוש: איתן, ברוך הבא למועדון.

<גבי בן הרוש: אתה נאיבי.

איתן כבל: זה סוג של הנפת דגל ששם את הנושא על סדר יומנו הציבורי.

איתן כבל: זה מה שאני רוצה שכולנו נרגיש שנהיה שותפים אמתיים ברצון הכן שלנו, לא רק במילים, לקחת את הנושא הזה ולהיאבק בו בכל הכוח.

איתן כבל: ולכן, ביקשתי שתבוא לכאן, לא להתעמת אתך.

איתן כבל: ואתה יודע, כשאני רוצה להתעמת, איך אומרים?

איתן כבל: זה חלק שאני אוהב.

<אלי גרונר: באמת?

איתן כבל: זאת אומרת, אין לי בעיה עם זה אבל אני באמת בא לכאן, ואני יודע שאדוני לא מאלה רצים לוועדות אבל אני אומר: כיבדת אותנו, באת לכאן, מנכ"לית משרד התחבורה מכבדת אותנו, באה לכאן - -

איילת נחמיאס ורבין: כמו תמיד.

איתן כבל: אנחנו נבקש לשמוע אותך אבל בבקשה, שאדוני יהיה ממוקד בעניין עצמו.

איתן כבל: ובאמת, שהמצגת, איך אומרים?

איתן כבל: דן, אנחנו יודעים לקרוא ואנחנו רואים מרחוק.

איתן כבל: אם אני אתקרב, אני לא אראה מה כתוב.

איתן כבל: אני רוצה שבאמת נהיה ממוקדים, ואם תוכל לתת לנו בשורה במגזר הערבי, ששם באמת אנחנו יוצאים מגדרנו בעניינים האלה.

איתן כבל: בשורה להולכי הרגל.

איתן כבל: אלה שני המוקדים היום שלא נדבר על רוכבי.

איתן כבל: ..

איתן כבל: אני סיימתי את החלק הזה עכשיו.

איתן כבל: יעקב אשר בבקשה, בקצרה.

<יעקב אדלר: אדוני היושב ראש, אדוני מנכ"ל משרד ראש הממשלה, תודה שהגעת.

<יעקב אדלר: אני רוצה לומר באמת: יש לפעמים ישיבות שהן דקלרטיביות.

<יעקב אדלר: אתה יודע, בשביל קצת פוליטיקה, קצת תקשורת.

<יעקב אדלר: הוועדה הזאת במשך השנתיים האחרונות פלוס עשתה עשרות ישיבות.

<יעקב אדלר: עשרות ישיבות של ועדת הכלכלה בנושאים הללו.

<יעקב אדלר: ישיבות עומק, ישיבות מקצועיות עם שיתוף פעולה מלא של משרדי הממשלה, ונמצאת כאן המנכ"לית.

<יעקב אדלר: נעשתה עבודה מאוד מקצועית.

<יעקב אדלר: ועדת המשנה התכנסה.

<יעקב אדלר: אנחנו רואים גם שבכלים הפרלמנטרים שלנו אנחנו מאתגרים את המשרדים ובאמת הרבה שינויים קורים והתחילו לקרות ולכן, אני חושב שבאמת הישיבה הזאת היא לא ישיבה בשביל לנגח ולא בשביל להוציא כותרת אלא לראות איך מתקדמים עם זה.

<יעקב אדלר: אני דווקא שמחתי שזה הפך להיות מוועדת שרים לוועדת מנכ"לים.

<יעקב אדלר: אני חושב שהמנכ"לים הם זרוע הביצוע של מדינת ישראל בסופו של דבר.

<יעקב אדלר: אני חושב שהתפקיד שלך כמרכז הכוח הזה הוא תפקיד חשוב גם לעכשיו וגם להמשך למעקב ובקרה וגם לשינויים בהחלטות תוך כדי תנועה.

<יעקב אדלר: לא יקרה כלום בעניין הזה.

<יעקב אדלר: יש שינויים גם בבט"פ מבחינת הנושא של הניידות, תוספת למול החוסר האדיר שהיה בשנה שעברה אבל עדין החוסר קיים.

<יעקב אדלר: יש שינויים גם בתשתיות, הקדמת תקציבים וכולי.

<יעקב אדלר: יש ריענון גדול מאוד במשרד החינוך.

<יעקב אדלר: נכנס היום מנכ"ל שבמקרה היה מעמותת "אור ירוק", איש שהנושא הזה בוער בעצמותיו.

<יעקב אדלר: יש שינוי גדול, עשינו ישיבה בשבוע שעבר ובאמת איתן, חבל שלא הספקתי לעדכן אותך.

<יעקב אדלר: באמת דרמה בהתייחסות שלהם ובשינוי שלהם לדברים האלה.

<יעקב אדלר: יש נקודה נוספת שהיא כלי חשוב: החוק של הרשות הלאומית לבטיחות בדרכים צריך להיסגר עד סוף השנה הזאת.

<יעקב אדלר: זה חוק שכבר 10 שנים קיים ופג תוקפו בעוד כמה חודשים.

<יעקב אדלר: זו הזדמנות שלכם לחדד את הרשות הלאומית כראש הקואליציה למלחמה הזאת בתאונות הדרכים.

<יעקב אדלר: אני אסיים עם מה שאמרתי בהתחלה: החשיבות הגדולה שבאמת הוועדה הזאת תמשיך, אל תסתפק במסקנות, וגם יכול להיות שיהיו דברים כאלה ואחרים שצריך לשפר אותם אבל להמשיך את הוועדה הזאת.

<יעקב אדלר: שהוועדה הזאת תתכנס אחת לכמה זמן, תראה מה קורה עם משרדי הממשלה, תעקוב אחרי הדברים כי המגיפה הזאת, אדוני המנכ"ל ואדוני היושב ראש, היא מגיפה שאנחנו פשוט מתחילים לחשוב שזה לא בתחום מה שאנחנו יכולים לעשות, ולא היא.

<יעקב אדלר: אנחנו יכולים לעשות וצריך לעשות.

איתן כבל: תודה.

איתן כבל: מה שאני אומר לך, יעקב, ובהמשך לדברים שאתה אומר:

איתן כבל: אם אדוני ייקח את זה על עצמו כראש המתכללים, זאת אומרת, אם אנחנו רוצים שהרשות תהיה הזרוע המקצועית בהתכתבות בין המשרדים השונים, שיודעת לתת את המענים - אם אדוני ייקח את זה על עצמו באמת, אני יודע שזה לא נושא פופולרי.

איתן כבל: אף אחד לא אוהב תאונות ושידבק לו העניין הזה אבל אני חושב שפה, כל המציל נפש אחת – באמת, זו לא אמירה בעלמא, זה ממש כך, בוודאי כשמדובר בנפשות נעלמות.

איתן כבל: בבקשה אדוני.

איתן כבל: אם יש לך משהו שיכול להגיד מה קורה ברגע זה - -

<אלי גרונר: קודם כל תודה רבה.

<אלי גרונר: בוקר טוב, חודש טוב.

<אלי גרונר: אני באמת רוצה להודות ליו"ר הוועדה איתן כבל, יו"ר ועדת המשנה יעקב אשר, שהזמנתם אותי.

<אלי גרונר: אני מכבד מאוד את האווירה והכיוונים שהפניתם פה, שאנחנו שואפים שיהיה פה דיון ענייני, ממוקד תוצאות ולא בהכרח תשומות.

<אלי גרונר: אני מעריך מאוד את הפרדת הרשויות, וטוב שיש דיאלוג בין הרשות המחוקקת לרשות המבצעת.

<אלי גרונר: יעקב, דיברת על האיגום שעשית עם משרדי הממשלה ואני מברך על כך.

<אלי גרונר: אני מקווה שנמשיך לעבוד בשיתוף פעולה בנושא החשוב הזה.

<אלי גרונר: במהלך החודשים האחרונים ישבתי גם עם חבר הכנסת כבל, גם עם חבר הכנסת אשר אצלי במשרד.

<אלי גרונר: אני חושב שקיימנו שיחות מוצלחות ואני מאמין שהצדדים הבינו טוב יותר זה את זה ואת התמונה המלאה.

<אלי גרונר: עכשיו, אחרי שהתכנית עברה בממשלה, הגעתי לכאן כי אני רוצה לשתף אתכם במסקנות, בתובנות ובפעולות.

<אלי גרונר: ושמעתי חלק מהביקורת, זה לא שאנחנו לא יודעים, גם קראנו עליהם בעיתון ואני מתכוון להתייחס אליהם.

<אלי גרונר: אומרים שהשוטרים והניידים לא טופלו פה מספיק.

<אלי גרונר: אומרים שאין מספיק תקנים.

<אלי גרונר: אומרים שאין שום דבר חדש בתכנית, ששמנו המון כסף בתקציב המדינה במאבק בתאונות הדרכים ולא השארנו מספיק בשביל תוספת לוועדה המיוחדת, בין 16 ל-17, שהקמנו לשם כך.

<אלי גרונר: אני אומר לכם מה שאמרתי לאיתן כבל ויעקב אשר בחדר: מה שחשוב לנו באמת, ואני שמח לשמוע את זה ברוח הדברים פה, זה הפחתת מספר ההרוגים פר קילומטר נסועה.

<אלי גרונר: כל מה שעשינו כאן, ההתמקדות בתוצאות ולא בתשומות.

<אלי גרונר: אוהבים לדבר על תוספת של שוטרים והמצלמות שעוסקים בעליה בתאונות הדרכים.

<אלי גרונר: האמת היא, שתאונות דרכים קורות בגלל כמה פרמטרים: חלק מדברים פה - אני לא רוצה לעבור במצגת, אני רוצה לדבר חופשי.

<אלי גרונר: יש פה רכבים, נהגים, קילומטרים נסועה וגם כמות הכבישים.

<אלי גרונר: שלושת הפרמטרים הראשונים נמצאים כל הזמן במגמת עליה.

<אלי גרונר: גם כמות הכבישים, סלילת הכבישים במגמת עליה אבל כמובן שהיא לא מדביקה את הקצב של הרכבים, הנהגים וקילומטר נסועה בישראל.

<אלי גרונר: מה לעשות?

<אלי גרונר: אנחנו מדינה קטנה.

<אלי גרונר: ולאור העלייה בפרמטרים האלה, אני חושב שנהיה מאוד קרים אבל כנים, היינו מצפים שלא עלינו, באמת לא עלינו, לפי ההיגיון, ככל שהמספרים האלה עולים גם מספר ההרוגים בתאונות יעלה, לא עלינו.

<אלי גרונר: בכל זאת, מספר ההרוגים, ותעבור לשקף הבא, ירד ב-60% מאז שהממשלות, כל הממשלות, התחילו להשקיע בנושא המאבק בתאונות הדרכים מאז 2005.

<אלי גרונר: אנחנו רואים הישגים יפים של כל הממשלות מאז ועד היום אבל למרות שעד היום המגמה היא חיובית, אם מסתכלים בראיה הכוללת מ-2004-2016, משהו בכל זאת קרה ב-2013.

<אלי גרונר: כשניגשנו ללמוד את הנושא, ניסינו להבין מה עוד השתנה ב-2013.

<אלי גרונר: אני מדגיש – מ-2004-2016 חלה ירידה של 60% במספר ההרוגים.

<אלי גרונר: כביש למיליארד קילומטר נסועה, זה המדד הבינלאומי המקובל.

<אלי גרונר: 60%! מדינת ישראל היא עדין במצב טוב, וצריך להכיר את זה ביחס לעולם המערבי במספר ההרוגים לקילומטר נסועה אבל משנת 2012 אנחנו רואים עלייה מתונה.

<אלי גרונר: העלייה הזו באה עם כל הפרמטרים שמניתי קודם: כלי רכב, נהגים, נסועה, אבל מה עוד השתנה?

<אלי גרונר: איזה עוד גורם כבש את החיים שלנו בסערה בסביבות השנים 2012-2013?

<אלי גרונר: מה השינוי פה?

<אלי גרונר: גבירותי ורבותי, זה המכשיר הזה, הטלפון החכם, זה הסמרטפון.

<אלי גרונר: המכשיר הזה שינה לנו את החיים לטובה אבל הוא גם גובה מחיר כבד מאוד מאתנו ולצערי, לטפל בהתמכרות של הישראלים לסלולרי ולכל האפליקציות שלו, אי אפשר על ידי הוספת מצלמות מהירות וניידות.

<אלי גרונר: כי מה לעשות שהישראלים, אדוני היושב ראש, הם מתוחכמים והם גם המציאו את אפליקציית "ווייז", שחושפת את המיקום של אותן מצלמות ואותן ניידות.

<אלי גרונר: בכנות, ואני אומר לכם באמת בכנות כי אני רוצה שיהיה דיון ענייני: אני חבר בקבוצת ווטסאפ של חברים.

<אלי גרונר: זו לא מטרת הקבוצה כמובן אבל כל הזמן נותנים בה התראות על מיקום של שוטרים וניידות לאלה שלא שמו לב ב"ווייז".

<אלי גרונר: מה אני בעצם מסביר כאן?

<אלי גרונר: הפתרונות של 2017 הם לא הפתרונות של 2005 ואפילו לא הפתרונות של 2015.

<אלי גרונר: זה מהפך טכנולוגי שנכנס לעולם שלנו ושינה אותו לחלוטין.

<אלי גרונר: וכדי להתמודד עם איום טכנולוגי צריך גם פתרון טכנולוגי.

<אלי גרונר: זה מה שעשינו בתכנית הזאת, תגברנו את הממד הטכנולוגי.

<אלי גרונר: אם ישראל היא אומת סטרטאפ, והיא בהחלט כזאת, זה מה שעשינו בתכנית הזאת – תגברנו את הממד הטכנולוגי.

<אלי גרונר: אם ישראל היא אומת סטרטאפ, והיא בהחלט כזאת, זה צריך לבוא לידי ביטוי גם במאבק בתאונות הדרכים.

<אלי גרונר: לא סתם העולם מתעניין בידע ובניסיון הישראלי.

<אלי גרונר: לא סתם "ווייז" פותח כאן.

<אלי גרונר: ישראל חזקה בתחומי סייבר, תחבורה חכמה, חדשנות, כי יש לה מוחות גדולים ומחשבה יצירתית.

<אלי גרונר: ואין ספק שישראל צריכה להשתמש ביכולות האדירות שלה גם בתחום של תאונות הדרכים.

<אלי גרונר: בהחלטה הזאת הוספנו אמצעי בטיחות אלקטרוניים ברכבים כבדים וברכבים פרטיים.

<אלי גרונר: הכנסנו אמצעי מדידת מהירות ממוצעת במקטעי דרך.

<אלי גרונר: חיזקנו את מיזם "שומרי הדרך" של הרשות הלאומית לבטיחות בדרכים, מיזם שפותח בישראל, חדשני לישראל - -

<גבי בן הרוש: אתה הכנסת ואנחנו משלמים.

<קריאות: - - -

<אלי גרונר: - - כדי לקיים אכיפה אזרחית של נהיגה בטוחה, אין ספק - -

איתן כבל: אני יכול לגרום לכם לראות את זה באינטרנט, את הדברים שלו.

איתן כבל: אל תפריעו לו.

<גבי בן הרוש: אני אוהב שאנשים לארג'ים על חשבון - - -

איתן כבל: די.

איתן כבל: די.

<אלי גרונר: - - אין לי ספק ש"שומרי הדרך" הוא פרויקט יעיל שגם הוכיח את עצמו.

<אלי גרונר: דרך הפרויקט הזה אנחנו לא מוסיפים 180 ניידות גלויות.

<אלי גרונר: אלפי ניידות אזרחיות, סמויות ואפקטיביות.

<אלי גרונר: אני לא רוצה קבוצות ווטסאפ שמלשינות על המיקום של השוטרים ושל הניידות.

<אלי גרונר: אני רוצה קבוצות של ישראלים, אזרחים טובים, שרוצים להילחם באלימות בכבישים.

<אלי גרונר: יצרנו מעגל כולל של פסולי רישיון כך שעבריינים לא יכולים להמשיך לנצל את חוסר התיאום בין המערכות.

<אלי גרונר: הוצאנו קול קורא לפיתוח פתרונות טכנולוגיים למניעת תאונות דרכים, ובמיוחד להתמודדות עם שימוש בסלולרי תוך כדי נהיגה.

<אלי גרונר: ההחלטה הזאת תואמה עם כל אנשי המקצוע במשרדים ומציגה תכנית אחידה וסדורה של המאבק הממשלתי בתאונות הדרכים.

<אלי גרונר: לא חסר פה כסף חדש כי הממשלה שקיעה הון תועפות בנושא עוד קודם, כשבנינו את התקציב של 17-18.

<אלי גרונר: אני מזכיר, ועדת המנכ"לים הוקמה באוגוסט 16, כשעבדנו על התקציב כבר ברבעון הראשון וברבעון השני, ושם ראינו גידול משמעותי בתקציבים.

<אלי גרונר: אין כאן מחזור של תכניות, יש כאן סנכרון ותיאום בין משרדי ממשלה על תכניות טובות ויעילות שהממשלה יזמה עוד קודם הקמת ועדת המנכ"לים.

<אלי גרונר: תפקידן של ועדות ממשלתיות הוא לא לבטל כל מה שהיה לפני באופן מידי.

<אלי גרונר: תפקידן הוא לבחון מה עובד, מה לא עובד, לבדוק אם אנחנו משיגים את היעד ולקבל החלטות בהתאם.

<אלי גרונר: ואם גורמי המקצוע שאני מגן עליהם ב-100%, אם הם אמרו שהקצאת המשאבים היא טובה אבל יש חוסר במרחב הטכנולוגי, אז אנחנו פועלים בהתאם כדי לשפר את מה שחסר.

<אלי גרונר: ואם אתם עדין חושבים שזה מחזור של תכניות אז אני אומר לכם, כבוד היושב ראש, שאני גאה למחזר תכניות כאלה.

<אלי גרונר: ואני רוצה לנצל את ההזדמנות הזאת ובאמת להודות לכל מי שהיה שותף להחלטה הזאת: קודם כל לידידתי, מנכ"לית משרד התחבורה קרן טרנר ולצוות המסור שלה.

<אלי גרונר: למנכ"ל משרד החינוך שהוזכר לפני כן שמואל אבוהב ולקודמתו בתפקיד מיכל כהן.

<אלי גרונר: למנכ"ל משרד הבט"פ אליעזר רוזנבאום ולקודמו בתפקיד רותם פלג והצוות שלהם.

<אלי גרונר: למנכ"לית משרד המשפטים שלא נמצאת כאן, אמי פלמור והצוות שלה.

<אלי גרונר: ליושב ראש הרשות הלאומית לבטיחות בדרכים, אני לא רואה אותו פה, גיורא.

<אלי גרונר: - -

<קריאות: הוא שלח את רחל.

<אלי גרונר: - - להנהלת בתי המשפט וגם לעמותת "אור ירוק".

<אלי גרונר: מדובר בעבודה של חודשים רבים, שהצריכה שיתוף פעולה בין-משרדי רחב.

<אלי גרונר: זה פחות קל ממה שזה נראה.

<אלי גרונר: אני שמח שכל הגופים שלקחו חלק בעבודה המורכבת הזאת שיתפו פעולה והגיעו לתוצר טוב שמוסכם על כל הדרג המקצועי.

<אלי גרונר: לאור שיתוף הפעולה הזה ההחלטה עברה פה אחד בממשלה.

<אלי גרונר: אני מקווה שנראה את תוצאותיה בהקדם האפשרי.

<אלי גרונר: תודה רבה וחודש טוב.

איתן כבל: תודה.

איתן כבל: אני לא אתייחס לדברים - כמובן שאתייחס אבל אבקש קודם כל, איך אומרים?

איתן כבל: שתהיה התייחסות של חברי הכנסת והמוזמנים.

איתן כבל: גברתי המנכ"לית, רוצה לומר משהו לפני כן?

<קרן טרנר: לא.

איתן כבל: אז ברשותכם, אנחנו נקיים ח"כ-אורח.

איתן כבל: אז מי בקש?

איתן כבל: חבר הכנסת חאג' יחיא.

איתן כבל: אם אתם רוצים לדבר אז בבקשה נא להירשם.

איתן כבל: לאחר מכן מירי כהן ואז חבר כנסת, וגיל מושקוביץ וחבר כנסת.

איתן כבל: רחלי טבת, המנכ"לית.

איתן כבל: ואז יש את גבי אור ויניב יעקב.

איתן כבל: אנחנו נעשה את זה מדורג.

איתן כבל: אז בבקשה, חבר הכנסת חאג' יחיא.

עבד אל חכים חאג' יחיא: כבוד היושב ראש, אתה יודע שאני מתמיד ואני מגיע לוועדת המשנה - -

איתן כבל: אמת.

עבד אל חכים חאג' יחיא: - - ויש לי כמה הערות וגם הצעות.

עבד אל חכים חאג' יחיא: קודם כל אדוני, אני אתחיל בזה שאני מברך את משרד החינוך ואת המנכ"ל שלו על זה שהסכימו להתחיל פיילוט בבגרות לכיתות י' - -

<יעקב אדלר: לא בגרות.

<יעקב אדלר: מבחני תיאוריה בבתי ספר.

עבד אל חכים חאג' יחיא: כן, מבחני תיאוריה, שביקשנו את זה מהיום הראשון והתמדנו לבקש את זה ולדרוש את זה.

עבד אל חכים חאג' יחיא: היום הם מתחילים פיילוט, ואני מקווה שזה יהיה לכל הצעירים, במיוחד לצעירים באוכלוסייה הערבית כי ידוע לכולם שבגילאים 17-24 הצעירים הערבים שנהרגים בתאונות דרכים הם פי 10.

עבד אל חכים חאג' יחיא: זה נתון בדוק.

עבד אל חכים חאג' יחיא: יש לי גם עוד תוספת שביקשתי ממשרד התחבורה - -

איתן כבל: חאג', אני רוצה לומר רק נקודה אחת דרך אגב, בהמשך לדברים שלך אבל חשוב שגם אתם תיקחו אותה בחשבון וגם רחלי טבת: תראה, בין היתר, חשבתי שרוב התאונות נגרמות בתוך המרחב העירוני – ממש לא.

איתן כבל: זה מה שמטריד.

עבד אל חכים חאג' יחיא: בדיוק.

עבד אל חכים חאג' יחיא: לזה אני אתייחס כי זה לא רק בתוך הישובים הערבים, שיש לנו את התשתיות הרעועות שם אבל זה לא רק שם.

עבד אל חכים חאג' יחיא: וזו הנקודה השנייה שבירכתי כמה פעמים ואני ממליץ לעשות אותה, ואנחנו מכירים את זה אפילו מהבנים שלנו, שבגיל 16.5-17 מתחיל הלחץ של ללמוד נהיגה.

עבד אל חכים חאג' יחיא: הלחץ אפילו מתחיל לפני ומחכים לרגע של ה-16 ותשעה חודשים כדי להתחיל ללמוד נהיגה, וזה חשוב להם אפילו מהבגרויות ומהכל.

עבד אל חכים חאג' יחיא: אני המלצתי שמשרד התחבורה ירכז את כל עבירות התנועה עם הקנסות והנקודות שלהם, שזה יהיה מרוכז בתוך האתר כטבלה.

עבד אל חכים חאג' יחיא: אני חושב שזה לא קשה להכין את זה, ושגם מורי הנהיגה יתנו את זה לכל תלמיד שמסיים את הלימודים שלו, שיידע כי חשוב לצעירים שידעו את הנקודות ואת האפשרות שישללו להם את הרישיון.

עבד אל חכים חאג' יחיא: זה החלק חינוכי וגם העניין של ההסברה בשפה הערבית.

עבד אל חכים חאג' יחיא: את ההסברה התחילו בבתי ספר, זה טוב אבל יש המשך גם להסברה בשפה הערבית.

עבד אל חכים חאג' יחיא: עכשיו, כבוד המנכ"ל, דיברת על ירידה של 60% יחסית בין אורך הנסיעות לתאונות אבל זה מה שנקרא "הניתוח הצליח והחולה מת".

עבד אל חכים חאג' יחיא: כי דעתי, ואני מדבר ממקום שאני מבין בעניין כי אני מהנדס תנועה אז אני יכול ממש להבין בנושא הזה.

עבד אל חכים חאג' יחיא: כל עוד שלא נותנים את הדגש על התחבורה הציבורית, וכל עוד שהממשלה והמדינה מחפשת את ההכנסות מהרכבים החדשים כי יש הרבה הכנסות מיבוא רכבים חדשים, כל עוד שזו התכנית, התאונות ימשיכו לקרות וגם יהיו יותר ויותר הרוגים.

עבד אל חכים חאג' יחיא: משפט אחרון: בקשר לישובים הערבים, למרות שדיברנו שלא המרכיב העיקרי זה התשתיות אבל בישובים הערביים יש דריסות כי אין לך מעברי חציה.

עבד אל חכים חאג' יחיא: לכן, אני הייתי ממליץ שמשרד התחבורה ייקח על עצמו בישובים ערביים, לממן תכנון של תכניות תנועה בתוך הישובים, שמלווים בתמרור וצביעה.

איתן כבל: תודה אדוני.

איתן כבל: אפרופו מעברי חציה, אני אומר שלצערנו מעברי חציה הפכו להיות למוקד - -

עבד אל חכים חאג' יחיא: ברור, אבל יש מקומות שאין בהם וזה יותר קשה.

איילת נחמיאס ורבין: בבסיסי צבא אגב אין מעברי חציה וזה גורם לתאונות.

איתן כבל: מירי כהן ולאחריה אילת נחמיאס ורבין.

איתן כבל: בקשה.

<מירי כהן: בוקר טוב.

<מירי כהן: אני מנהלת שירותי ההצלה והעזרה הראשונה במשרד הבריאות, ובכובע הזה אני נמצאת פה.

<מירי כהן: אני מברכת על התכנית.

<מירי כהן: אני הייתי גם חברה בדירקטוריון של הרשות הלאומית לבטיחות בדרכים בשתי הקדנציות הראשונות מאז הקמת הרשות.

<מירי כהן: גם לפני כן ליוויתי את הקמת הרשות ואת הפעילות שנעשתה לפני כן, ואני מכירה את הפעילות לפני ולפנים.

<מירי כהן: אני רוצה לומר שבמצב אידילי, שהכל היה בסדר, היינו יכולים להתרכז רק בנושא של מניעה, שזה הנושא הכי חשוב.

<מירי כהן: אבל לצערנו, המצב הוא לא כזה.

<מירי כהן: הנתונים מדברים בעד עצמה במספר ההרוגים ויותר מזה במספר הפצועים.

<מירי כהן: ולכן, אנחנו לא יכולים שלא להתייחס לנושא של הטיפול בפצועים כי אנחנו צריכים לתת את הטיפול המקסימלי בקרות התאונה כדי שנמנע גם את מספר ההרוגים ונוכל לתת להם את הסיכוי לחיות אבל גם נמנע את הנכות המאוד קשה של אותם פצועים.

<מירי כהן: ולכן, אנחנו במצב היום שאנחנו לא יכולים לוותר על מתן טיפול טוב ונכון לפצועים.

<מירי כהן: גם ועדת צ'ייני, שבזמנו הקימה, היתה הבסיס להקמת הרשות, מי שזוכר, הבינה את החשיבות של הטיפול בפצועים ולכן היה גם צוות שלם שעסק בסוגיה של המענה לטיפול בפצועים.

<מירי כהן: דיברו שם גם על מתן שירותי עזרה ראשונה, נקודות של מד"א, אמבולנסים וניידות טיפול נמרץ.

<מירי כהן: המענה במקומות שיש צורך, כלומר בכבישים אדומים, מקומות מסוכנים.

<מירי כהן: גם חיזוק המערך בבתי חולים, הקמת יחידות טראומה, יחידות המערך של הרופאים שמטפלים בפצועים ודברים נוספים.

<מירי כהן: מה שקרה במהלך השנים, כשהרשות הוקמה ניתן תקצוב לנושא הזה גם לבתי חולים, גם למד"א ולנושאים אחרים.

<מירי כהן: מה שקרה במהלך השנים, התקציב הזה הלך וירד למרות שמספר הפצועים ומספר ההרוגים הלך וגדל, התקציב הזה הלך ודעך.

<מירי כהן: אני אומרת שהחלטת הממשלה נפלאה אבל אני מדברת על מה שלא נמצא בהחלטת הממשלה וצריך לתת לזה טיפול.

<מירי כהן: גם לטיפול בפצועים, שנכון להשנה, גם התקציב הלך וירד - - -

איתן כבל: תודה.

<מירי כהן: - - וגם רישום הטראומה, גם זה ירד.

איתן כבל: תודה.

איתן כבל: דרך אגב, אני רק רוצה להזכיר נקודה, גברתי המנכ"לית, ובאמת את סייעת לי בעניין הזה: אני הנחתי הצעת חוק שהאמת, היא לא רעיון שלי.

איתן כבל: זה היה רעיון של נערה מדהימה בת 18 שעבדה במד"א, וחתמו עליה חברי כנסת מכל סיעות הבית, שבתיאום עם מד"א קבעו ערכה.

איתן כבל: נכון, היום אתה קונה ערכה של עזרה ראשונה.

איתן כבל: היתרון המיוחד שזאת לא סתם ערכה אלא שלאחר שנבדק אל מול מד"א מהן הנקודות המרכזיות שעשויות להיות מצילות חיים כמו חוסם עורקים וגם כשאתה מתקשר, אתה לא צריך להיות רופא, לא חובש, לא כלום אלא אזרח מן השורה שפעולה אחת או שתיים יכולות להציל חיי אדם.

איתן כבל: הערכה הזאת אמורה לעלות 25 שקלים בלבד.

איתן כבל: וסברתי, ואני אומר את זה לך אודי אדירי מהאוצר, שכל יבואן רכב, בשביל ה-25 שקלים האלה האיש לא יחליט אם לקנות או לא לקנות את הרכב למרות שאני אומר לכם שלדעתי זאת צריכה להיות חובה.

איתן כבל: 25 שקלים.

איתן כבל: זאת לא סתם ערכה.

איתן כבל: יותר מזה, מד"א התחייב להשלים בכל פעם השלמת ציוד אם חס וחלילה יידרשו להשתמש בזה.

איתן כבל: כל כך "פושטי", הכי בסיסי שאתה שואל את עצמך איך לא?

איתן כבל: אז מתחילים אתי: מה, הוא יזיז אותו?

איתן כבל: כולה כתוב שהוא יכול להתקשר למוקד.

איתן כבל: במוקד אומרים לו כמו שמצילים חיים לעתים - -

<קריאה: לפעול לפי הנחיות המוקד.

איתן כבל: לפי הנחיות המוקד.

איתן כבל: יש לו כבר את הכלים הבסיסיים, את הפד לשים את חוסם העורקים במקום וזה הכל.

איתן כבל: אתה יודע מה?

איתן כבל: זה כאילו ביקשתי לייצר כור אטומי.

איתן כבל: איזה ישיבות, שיחות.

איתן כבל: הי...

<מירי כהן: אנחנו תמכנו בזה.

איתן כבל: נכון, לגמרי.

איתן כבל: זה בא מכם יחד אתך.

איתן כבל: זה נושא שהוא גרוש וחצי אבל יכול לתת מענה.

איתן כבל: בבקשה איילת.

איילת נחמיאס ורבין: אני אשתדל להיות קצרה ואני מתנצלת, אני אצא ומיד אחזור.

איילת נחמיאס ורבין: קודם כל, טוב לראות אותך המנכ"ל גרונר וגם את חברתנו, אורחת כבוד פה בוועדה המנכ"לית טרנר.

איילת נחמיאס ורבין: לכל אחד בוועדה, במיוחד מי שהיה מעורב בשימוע, יש את ה"בייבי" שלו.

איילת נחמיאס ורבין: ה"בייבי" שלי היה הולכי הרגל, מעברי חציה, רכיבה על אופניים על מדרכות, דבר שהוא מאוד מאוד קשה ולטעמי, לא ניתנה לו תשומת לב וגם אני לא בטוחה שכולנו יודעים איך לטפל בו.

איילת נחמיאס ורבין: אגב, באופן מדהים, מה שאמרת על הסמרטפון זה נכון גם על מעברי חציה ומדרכות.

איילת נחמיאס ורבין: זה פשוט מטורף.

איילת נחמיאס ורבין: אתמול – אתה יודע, יש לי את הסיפור היומי על איך כמעט דרסו אותי?

איילת נחמיאס ורבין: אז אתמול כמעט דרסו אותי במעבר חציה וזה באמת דבר שגרתי.

איילת נחמיאס ורבין: לאה מסתכלת כי היא יודעת – זה מדהים, אני מסתכלת על הנהגת באוטו רחב מידות ואני שואלת אותה: את לא ראית אותי שאני במעבר חציה?

איילת נחמיאס ורבין: היא לא ראתה אותי.

איילת נחמיאס ורבין: אבל אני רוצה לדבר, ברשותך, על שני דברים שהם יותר מהותיים והם יותר ברמת האסטרטגיה, ואני חושבת שלשם הממשלה צריכה לראות איך היא ניגשת, וזה הנושא בסופו של דבר של תחבורה ציבורית.

איילת נחמיאס ורבין: אני עברתי באילת בשבוע שעבר ליד הנמל.

איילת נחמיאס ורבין: ראיתי את כמות המכוניות ואמרתי לעצמי: מישהו חייב להתעורר פה ומהר.

איילת נחמיאס ורבין: ומישהו חייב להתעורר פה, אודי יקירי, ולומר חברים, עם כל ההנאה שלנו - -

<אהוד אדירי: אין לנו שום הנאה מזה.

<אהוד אדירי: אין לי קצה הנאה מזה.

איילת נחמיאס ורבין: ידעתי שתקפוץ.

איילת נחמיאס ורבין: מהמאסה בטוח שאנחנו מקבלים.

איילת נחמיאס ורבין: אנחנו חייבים לשנות קונספציה בעניין הזה ודחוף.

איילת נחמיאס ורבין: למה?

איילת נחמיאס ורבין: משום שאני יודעת שמשקיעים, ובתקציב יש הרבה מאוד כסף להשקעה בתחבורה ציבורית אבל אודי, אנחנו עדין בפער מדהים מול מדינות כמו אסטוניה.

איילת נחמיאס ורבין: אדוני המנכ"ל, אתה יודע שבישראל משקיעים 1,400 יורו לאדם לשנה בתחבורה ציבורית?

איילת נחמיאס ורבין: כמה משקיעים באסטוניה?

איילת נחמיאס ורבין: 10,000 יורו לבן אדם, במקום שהנסועה הרבה יותר נמוכה והפקקים הרבה יורת מעטים, וככה משקיעים בתחבורה הציבורית.

איילת נחמיאס ורבין: ולכן, הדוח שלכם מאוד מאוד חשוב אבל אם אתה רוצה לדבר על שינוי קונספציה שתואם את השינוי הטכנולוגי בסופו של דבר בטווח של ה-7-10 שנים, זה הדבר היחיד שאפשר לעשות.

<אלי גרונר: חברת הכנסת, אני נורא מזדהה עם מה שאת אומרת ואני אגיד מעבר לזה: יש גם תחבורה חכמה ורכבים אוטונומיים שיחסכו המון בתחום הזה.

<אלי גרונר: אני רק אגיד דבר אחד: - -

איילת נחמיאס ורבין: רק לא כולם יוכלו להרשות לעצמם רכבים אוטונומיים.

<אלי גרונר: - - אין מישהו שמכיר את האופציות, ואודי אדירי, ידידי הטוב, כמה השקענו בתחבורה הציבורית בחמש השנים האחרונות לקראת - אולי חוץ מידידתי הטובה קרן טרנר, היא מכירה את זה היטב אבל אני אומר: יש כבר כמה קווים קיימים.

<אלי גרונר: לדעתי יש קו ממרכז תל-אביב לפה, לכנסת, - -

איילת נחמיאס ורבין: כן, כן.

<אלי גרונר: - - ואני בטוח שכדי להוות דוגמה אישית, הרבה מאוד חברי כנסת מוותרים על המכוניות שלהם ועולים על האוטובוס הזה.

איילת נחמיאס ורבין: אז אני אגלה לך סוד: אני לא נוסעת בקו 100.

איילת נחמיאס ורבין: מי שמכיר אותי, אני לא מוכרת "בולשיט" לבוחרים שלי אבל כנראה שאני מבין מעט מחברי הכנסת שמשתמשת בתחבורה ציבורית, ואפילו בכרטיס הרב–קו שלמגינת ליבי חברי הכנסת מקבלים אותו בחינם, אני הייתי מעדיפה שהוא כבר יהיה מחובר למוניות שירות.

איילת נחמיאס ורבין: בואו נכניס את זה לכל הרפורמות שאנחנו עושים בנושא, אנחנו ועדת כלכלה.

איילת נחמיאס ורבין: אז אני מבין אלה שמשתמשים בתחבורה הציבורית ואפילו אוהבת.

<אלי גרונר: את צודקת.

<אלי גרונר: זה הפתרון ארוך הטווח אבל אנחנו מתמקדים עכשיו במה עושים בשנים 17-18-19.

איתן כבל: תודה.

איילת נחמיאס ורבין: אז אני רוצה עוד משפט אחד - -

עבד אל חכים חאג' יחיא: צריך לעשות משהו בתחבורה ציבורית.

איילת נחמיאס ורבין: אני רוצה לסיים במשהו שהוא חשוב ונוגע בכל מקרה גם לשנים הקרובות: בעיני זה הנושא של התכנון, והמנכ"לית השתתפה באחד הדיונים שאנחנו עסקנו בהם בנושא, של קצב התכנון.

איילת נחמיאס ורבין: יש הבדל וניואנסים לא טריוויאליים בין כבישים אדומים לבין כבישים שהם לא אדומים אבל יש בהם הרבה כמעט תאונות או תאונות, שיש בהם "רק" נפגעים ודברים מהסוג הזה.

איילת נחמיאס ורבין: אני יכולה לתת לך כדוגמה את צומת בת הדר, אני יכולה לתת לך את כביש 66, שהוא סוג של "בייבי" של איתן כבל ושלי.

איילת נחמיאס ורבין: הקצב, הפער בין הזמן שמגלים בעיה ובין הזמן שבו התכנון מסתיים ומקבלים החלטה מה עושים הוא יותר מדי איטי.

איילת נחמיאס ורבין: בינתיים בצומת בת הדר רק לפני שבוע, עשרה ימים, היו עוד שתי תאונות עם נפגעים.

איילת נחמיאס ורבין: זאת אומרת, אנחנו מדברים על כבישים – אנחנו כבר יודעים שהם לא מוגדרים כבישים אדומים, זה לא מוגדר צומת אדום ולא כלום אבל אנחנו יודעים שיש בהם תאונות.

איילת נחמיאס ורבין: ולכן, זה דבר שגם ברמה של הבירוקרטיה וגם ברמה של האופן שאנחנו ניגשים בו לתכנון דברים כאלה, אני חושבת שאפשר לעשות שיפור משמעותי ולשנות דברים.

איתן כבל: תודה.

<אלי גרונר: יש גם טיפול טכנולוגי בזה.

איתן כבל: עורך דין יניב יעקב מעמותת "אור ירוק", בבקשה.

<יניב יעקב: תודה אדוני.

<יניב יעקב: אני רוצה לפתוח בזה שצר לי, באמת צר לי לשמוע את האמירה של מנכ"ל משרד ראש הממשלה שלפיה זה הגיוני שאם יש יותר נהגים ויותר כבישים אז גם יהיו יותר הרוגים.

<יניב יעקב: האחריות היא של הממשלה שהדבר הזה לא יקרה.

<יניב יעקב: לא לבוא ולומר יש פה עליה, יש פה עליה אז גם פה תהיה עליה.

<יניב יעקב: חמש שנים במשמרת של הממשלה הנוכחית יש עליה ואני חושב שהיו יותר מכמה הזדמנויות לעצור את זה.

<יניב יעקב: לגבי החלטת הממשלה: החלטת הממשלה, אין בה תוספת תקציב אמתית.

<יניב יעקב: מעבר לזה, היתה כבר החלטת ממשלה שקבעה 450 ניידות.

<יניב יעקב: אנחנו חוזרים לאותן 100 שהשר ארדן הצהיר פה עליהן כבר כתוספת.

<יניב יעקב: היתה החלטת ממשלה שקבעה 300 מצלמות ואנחנו עם 100 מצלמות.

<יניב יעקב: היתה החלטה של 400,000,000 שקלים למוקדי סיכון, אנחנו על 230.

<יניב יעקב: בואו קודם ניישם את החלטות הממשלה שכבר היו לפני שאנחנו באים ומציגים החלטות חדשות שמנמיכות את זה.

<יניב יעקב: לגבי האמירה שהסלולר הוא הגורם לעליה בהרוגים משנת 2012:

<יניב יעקב: אני בא ושואל כיצד ניתן לבוא עוד פעם ולהגיד שהסלולר והנהג הם הגורמים האשמים, שזה מה שיוצא מעבודת הוועדה.

<יניב יעקב: אני שואל: האם באמת ישבו ובדקו כמה תאונות קטלניות, נקבע בהם שהגורם הוא סלולר?

<יניב יעקב: כמה מתוך 1,580 ההרוגים בשנת 2012 נהרגו בגלל סלולר, שבאים ותולים את כל האשמה בנהג ובסלולר ואומרים שאלו ההמלצות ובזה הולכים לטפל.

<יניב יעקב: אז לא, הסלולר הוא בעיה אבל צריך לטפל באכיפה וצריך לטפל בתשתיות, ואי אפשר להגיד סלולר ונהג, ולנו אין אחריות.

<גבי בן הרוש: הסלולר קיים 20 שנה.

איתן כבל: תודה.

<יניב יעקב: אדוני ברשותך, אני אסיים: אני כן רואה חשיבות, אנחנו גם ישבנו עם דן, גם עם הצוות והצגנו את הדברים שלנו.

<יניב יעקב: אני כן רואה פה הזדמנות.

<יניב יעקב: אמנם תוספת של ארבעה מיליארד, כמו שהיה בכותרות שבסוף לא יהיו אבל אני כן קורא לבוא ולהקציב הרבה פחות, פחות מרבע מזה, ויהיה אפשר באמת לעשות שינוי אמתי.

איתן כבל: תודה אדוני.

איתן כבל: יעקב אשר, בבקשה.

<יעקב אדלר: אדוני היושב ראש, אולי בהמשך לדברים שאמרו: קודם כל, למרות שלא הקשבתי לחלק מהדברים כי רצתי להצבעה חשובה בוועדת הפנים וחזרתי מיד אבל אני חושב שבהחלט הדגש שאתם הולכים להוביל בכלים הטכנולוגיים, כי היום כל אחד בחיים הפרטיים שלו, ואם פעם היו צריכים הרבה מאוד סיירים כדי לבדוק שלא יגנבו בבתים אז היום יש כל מיני כלים טכנולוגיים כאלה ואחרים יכולים לעשות לפעמים את העבודה לא פחות טוב, אולי אפילו הרבה יותר טוב.

<יעקב אדלר: אז זה בהחלט דבר מבורך ודבר שצריך להשקיע בו וצריך להתקדם אתו כי יש הרבה פיתוחים חשובים מאוד.

<יעקב אדלר: אבל המשוואה של כולם, בסופו של דבר, זה הגברת כוח ההרתעה.

<יעקב אדלר: אנחנו כולנו נהגים, וכולנו יודעים שכשאתה נוסע ורואה או שומע ב"ווייז" שיש מצלמה או שיש - -

איתן כבל: סליחה שאני מתפרץ לדברים של אדוני אבל זה ממש – אני לא יודע אם זה נכון או לא נכון:

איתן כבל: התפרסם בשבוע שעבר דוח של המשטרה שרוב התאונות הקטלניות נגרמו על מהירות גבוהה מדי, מופרזת.

איתן כבל: דהיינו, זה לא סלולר, זה מהירות מופרזת.

איתן כבל: זה נוגע להרתעה.

איתן כבל: עכשיו אני על קטע של מביא דברים בשם אומרם.

<יעקב אדלר: זה גם וגם אדוני, אין ספק, אבל אני חושב שכשאנחנו מדברים או אם מדברים על תוספת ניידות או מצלמות זה לא בהכרח - זה יכול להיות גם באמת אם יהיה פיתוח כזה או אחר, טכנולוגי, שהמהות שלו בסופו של דבר מרתיעה את הנהג או יודעת לאכוף את העבירות הללו, אין לי שום עניין שיבוא שוטר עם כובע וייצלה בשמש.

<יעקב אדלר: אין שום בעיה שטכנולוגיה תחליף בחלקה את התקן של שוטר שנמצא במקום אבל לדעתי, הדבר הנכון הוא שילוב של שני הדברים הללו.

<יעקב אדלר: זה נכון שמשרד הבט"פ, והיה פה ארדן, העלו את זה לכיוון 140 ניידות, 127 ניידות מאוישות, מה שלא היה קודם, כבר הגענו ל-70 ו-60 בעניין הזה.

<יעקב אדלר: ופה אני רוצה לומר, אודי אדירי נמצא כאן אתנו:

<יעקב אדלר: הוועדה הזאת לא רק באה לתת עצות.

<יעקב אדלר: הוועדה הזאת גם ישבה כאן בחודשים האחרונים והעלתה קנסות בלב כבד, לא נעים.

<יעקב אדלר: אתה מכיר פוליטיקאי שנוהג להטיל קנסות על הציבור שמחר אמור לבחור בו.

<יעקב אדלר: העלינו קנסות ויש עוד דברים שנמצאים כרגע על השולחן בנושא הזה.

<יעקב אדלר: העלאת הקנסות האלה היא הרתעה.

<יעקב אדלר: עשינו את זה בלב שלם.

<יעקב אדלר: אף אחד לא התחבא ואמר: אין לי ברירה, אני לא רוצה והתחמק מהצבעה.

<יעקב אדלר: כולנו באנו לפה והצבענו, אין רשע אחד, כולנו רשעים.

<יעקב אדלר: אנחנו רשעים שמצילים חיי אדם.

<יעקב אדלר: עכשיו, בוא נסתכל על עוד היבט, לא הכל צריך להפיל על משרד ראש הממשלה.

<יעקב אדלר: בוא נטפל במשרד קצת יותר פופולרי כמו משרד האוצר: הקנסות האלה, מישהו עשה צפי של ההכנסות מהקנסות הללו?

<יעקב אדלר: אני לא אומר, לא עושים קנסות להכנסות אבל אם כבר יש הכנסות מזה ואם כבר אנשים לדאבוננו כן עוברים על החוק ומשלמים יותר קנסות, למה שהתקציבים הללו לא ילכו להשלמה של הפרויקט של המצלמות?

<יעקב אדלר: והיום מדובר גם על מצלמות שהוועדה - -

<אלי גרונר: חבר הכנסת אשר, המטרה של הקנסות האלו, אני מקווה, זה לא להעלות את הכנסות המדינה, זה להוריד את התאונות.

<אלי גרונר: אני מקווה שלא נקבל שקל מהקנסות האלו.

<אלי גרונר: המטרה זה הרתעה.

<יעקב אדלר: אדוני המנכ"ל, זו המטרה שלי גם כן.

<יעקב אדלר: אני הייתי ראש עיר שגם נתן קנסות והתפלל שלא יצטרך לתת אותם למרות שזה היה מאוד טוב בהכנסות אבל לא על זה אני מדבר.

<יעקב אדלר: אבל אם אני מדבר על האוצר, אם אנחנו מדברים על האוצר, שהאוצר בא ואומר מה יש לו ומה אין לו, אז הכסף הזה הוא לא כסף מתוכנן, הוא כסף שאנחנו אישרנו אותו.

<יעקב אדלר: אם לא היינו מאשרים אותו הוא לא היה נכנס אבל אם האדם יודע, אדוני המנכ"ל, וזו התשובה לך, שהכסף שלו בסופו של דבר, שהוא שילם אותו עם כל העצבים על זה שתפסו אותו וכולי הלך להצלת חיי אדם והלך לניידות והלך למצלמות, אז הוא גם יהיה מרוצה מזה יותר.

<יעקב אדלר: אני מסיים – אתם, בוועדה, קיבלתם החלטה נכונה להתחיל בפיילוט.

<יעקב אדלר: אמר לי את זה דן, ראיתי את זה גם בתוך הדברים, של בדיקה של מצלמות של טווח דרך ולא המצלמות של היום שתלויות של אותה שנייה אלא משהו שבוחן, שזה תופס מהירות מצד לצד לאורך תוואי ארוך.

<יעקב אדלר: אני חושב, משרד האוצר, שבד בבד עם כל ההחלטות שנעשו כאן, אי אפשר יהיה לברוח – אני לא מדבר על 400 ניידות, אנחנו לא שם ואני לא חושב שיצטרכו 400.

<יעקב אדלר: צריכה להיות תוספת של ניידות, צריכה להיות תוספת של מצלמות במידה ובמשקל, ואם אתה מחפש מאיפה להביא את זה מהכסף, אז מההצבעות שלנו כאן, ומההעלאה שאנחנו העלינו את הקנסות האלה כדי להציל חיי אדם, אתה יכול להציל עוד חיי אדם וזה מה שנקרא "ווין-ווין".

איתן כבל: תודה אדוני.

איתן כבל: כבוד השופט שפיצר, מנהל בתי המשפט, בבקשה.

איתן כבל: לאחר מכן מסעוד גנאים ולאחר מכן רחלי טבת.

איתן כבל: בבקשה.

<מיכאל שפיצר: בוקר טוב.

<מיכאל שפיצר: אני רוצה לומר שבשנים האחרונות אנחנו עובדים בשיתוף פעולה הדוק עם אגף התנועה במשטרה כדי להביא למצב שתהליכי האכיפה של המשטרה יסתיימו בצורה יעילה ומהירה במערכת המשפט, ואנחנו מצויים בטווח של 4-6 חודשים לטיפול בעבירות כשנקבעה כמות.

<מיכאל שפיצר: סוכם על כמות תיקים לשופט: 80 תיקים ליום, שגם זאת כמות נכבדה למדי.

<מיכאל שפיצר: כשהכניסו את מצלמות ה-א3 הגענו לסיכום תקציבי על עוד שישה תקנים.

<מיכאל שפיצר: ארבעה קיבלנו מבחוץ, שניים באו מהכיס שלנו - -

איתן כבל: התקנים קרסו בעקבות כל הכמות - -

<מיכאל שפיצר: עוד רגע, בדיוק על זה אני בא לדבר.

<יעקב אדלר: ביקשנו גם להקדים אם אפשר חלק מהתקנים האלה.

<מיכאל שפיצר: אז ארבעה קיבלנו, שניים בשנה הקרובה.

<מיכאל שפיצר: צריך לומר שכבר בשנה הזאת קיבלנו מכתב מהמשטרה על גידול בערך של 30% בפעילות הכוללת שהיתה בלי שנוספו לנו בפעילות הכוללת - צריך לומר שאנחנו מברכים על הדברים האלה, בוודאי - -

איתן כבל: לא על העלייה.

<מיכאל שפיצר: אנחנו מברכים על האכיפה, על הגידול באכיפה, הוא חשוב אבל בסופו של יום, אנחנו מערכת של כלים שלובים ואת זה צריך להבין.

<מיכאל שפיצר: אתמול היתה לנו פגישה עם ראש את"ן, והוא אמר את המשפט המאוד יפה - הוא אמר:

<מיכאל שפיצר: אתה לא יכול להכניס שני ליטר לבקבוק של ליטר וחצי.

<מיכאל שפיצר: וזה בערך מה שהולך לקרות אבל לא שני ליטר, ארבעה ליטר כי הבנו שהמשטרה הסיטה תקציבים בתוכה, וזה בסדר גמור.

<מיכאל שפיצר: לנו אין איפה להציג.

<מיכאל שפיצר: אנחנו גם כך עובדים תחת נטל של 800,000 תיקים שנפתחים בשנה - -

איתן כבל: כבוד השופט סליחה, אני חייב לעצור אותך ולתת לך רוח גבית בעניין הזה.

איתן כבל: תשמעו, אתה פותח פה דיון שצריך לעשות אותו בנפרד כי מה קורה?

איתן כבל: אי אפשר שלא תהיה פה עבודה עקב בצד אגודל.

איתן כבל: זאת אומרת, אי אפשר שאנחנו פה נעלה את הקנסות, נייצר פה מערכת שלמה.

איתן כבל: אודי אדירי, סליחה.

איתן כבל: איך אומרים?

איתן כבל: אנחנו כאן מגדילים את כל הכלים והכנסת באמת בעניין הזה, כל חקיקה שמונחת כאן לפנינו, אנחנו מזדרזים ליישם אותה.

איתן כבל: אבל מה?

איתן כבל: באותה נשימה שאנחנו נותנים את כל הכלים האלה, אנחנו מצד שני מקטרים על המספר ההולך וגדל של מה שנקרא שהמשטרה עושה הסדרי טיעון, שנמצאים בעליה מטורפת כי אי אפשר להכניס שני ליטר לליטר וחצי.

איתן כבל: ובסופו של עניין, כדי לנקות את השולחן, הסדרי הטיעון נמצאים במגמת עליה מאוד מאוד משמעותית.

איתן כבל: את יודעת את זה ניצב משנה שרית פיליפסון, כי אין השלמה של התהליך.

איתן כבל: זאת אומרת, לנו ברור בכל הכבוד, בוודאי ובוודאי עם כל העניינים שעכשיו הנחנו פה חקיקה חדשה, שאני ממש מבקש, אני חושב שאתם חייבים לתבוע את זה.

איתן כבל: יעקב אשר, אנחנו נחליט אם נעשה את הדיון בממד של הוועדה או בוועדת המשנה.

איתן כבל: חייבים לזמן את שרת המשפטים, את נציגי האוצר, שעם כל הכבוד לארבעה השופטים האלה – איך אומרים?

איתן כבל: כבודם במקומו מונח בכמות.

איתן כבל: זה זרם אדיר שהולך להיות מונח פה לפתחינו.

איתן כבל: אתה יודע מה?

איתן כבל: בסוף יצא שכרנו בהפסדנו כי אם אנחנו קובעים את כל הכללים האלה ובסוף, בנקודת הקצה לא יודעים לתת לזה את המענה כמו שצריך, אתה יודע מה?

איתן כבל: עדיף שזה יימשך כך.

איתן כבל: אני אומר את זה בצער - -

<יעקב אדלר: אבל איתן, צריך לתקן עוד דבר אחד כי במסגרת החקיקה גם עשינו דברים שהעברנו אותם מעבירות לעבירות קנס, שמורידות את הכמות השיפוטית אבל אני שמח כי זה אומר שאנחנו מאתגרים את - זה אומר שמאז שנכנס ראש את"ן החדש וראינו את זה כולנו, יש באמת טיפול יותר מאסיבי של המשטרה בכלים שלה.

<יעקב אדלר: אני שמח, ובוא נעבור לפקק הבא ונטפל בו שם.

איתן כבל: בבקשה השופט שפיצר.

<מיכאל שפיצר: אני מבקש לומר שעל הסדרי טיעון צריך לומר שכיום האמצעים שהמשטרה משתמשת בהם הם די ראיות חותכות כך שזה אוטומטית כבר אין על מה לנהל את התיק ומשתדלים להגיע להסדר על העונש.

<מיכאל שפיצר: הסדרי טיעון, צריך לומר - -

איתן כבל: אתה ענית פה ככה בקטנה השופט שפיצר.

<מיכאל שפיצר: לא, אני אענה גם בגדולה.

איתן כבל: לא, עשית את זה ככה...

<מיכאל שפיצר: אני אענה עוד דבר שהוא בעיני מאוד משמעותי בהסדרי טיעון, שתי נקודות: האחת היא - קם בן אדם לנוכח שופט, מודה באשמה ולוקח אחריות.

<מיכאל שפיצר: הוא לא יכול להגיד "דפקו אותי", הוא לא יכול להגיד "עשקו אותי", הוא קם והודה בביצוע העבירה, לקח עליה אחריות וזה דבר מאוד משמעותי ששווה שישתקף בעונש.

<מיכאל שפיצר: הדבר השני שצריך להזכיר, שבתי המשפט לא כפופים להסדרי טיעון, הדבר תמיד מובהר בבית המשפט - -

איתן כבל: אבל הם מאוהבים בזה.

<מיכאל שפיצר: אנחנו לא מאוהבים בזה.

<מיכאל שפיצר: למילה "מאוהבים", אחרי תיקון 113 לחוק העונשין - -

איתן כבל: זאת המציאות.

איתן כבל: אני לא חס וחלילה... מהנתונים שלכם.

<מיכאל שפיצר: אדוני, באמת - -

איתן כבל: מהנתונים שלכם, לא שלי.

<מיכאל שפיצר: אני חושב שהחיים נותנים לנו דברים הרבה יותר יפים להתאהב בהם מהסדרי טיעון ואנחנו לא מאוהבים בהם.

<מיכאל שפיצר: נכון שיש שימוש רב בהם, וצריך לזכור שבסופו של יום הסדר הטיעון הוא בין גורם התביעה לבין הנאשם.

<מיכאל שפיצר: בתי המשפט - -

איתן כבל: לא נפתח את הדיון הזה כי זה עולם ומלואו.

איתן כבל: מי כמוך יודע, זה הרבה יותר עמוק מלתת לזה את.

איתן כבל: ..

<מיכאל שפיצר: אנחנו, בעקבות החלטת המחליטים או לקראתה הבהרנו שאנחנו לא מגישים דרישה תקציבית כל עוד אנחנו לא מקבלים איזה שהוא היקף של פעילות ואנחנו רואים על מה מדובר.

<מיכאל שפיצר: אתמול אמרתי שקיימנו ישיבה עם ראש אגף ועם שרית ועם כל הצוות, ישיבה ארוכה של שעתיים, והבנו שאנחנו הולכים פחות או יותר להכפלה מבחינת הפעילות המשטרתית.

<מיכאל שפיצר: זה במצב של 40 השופטים שיש לנו כיום - -

איתן כבל: לא יוכלו לעמוד בזה.

<מיכאל שפיצר: - - זה יחזיר אותנו ל-2010, שההליכים יתמשכו ויתמשכו והאכיפה תאבד את האפקט שלה.

איתן כבל: צודק.

איתן כבל: אנחנו נקיים כאן דיון.

איתן כבל: תודה אדוני.

איתן כבל: אני אומר את זה, זה חשוב: אדוני המנכ"ל, הנה יש כאן עניין אמתי שהמערכות עובדות, נותנות עבודה בעניינים כאלה ואחרים מבלי שעכשיו נפתח את הכל אבל אין סגירת מעגל בצד של בתי המשפט, וזה חייב לבוא.

איתן כבל: אם לא, כל העבודה שלנו באמת תהיה ברכה לבטלה.

<אלי גרונר: עבודת תכנון ממשלתי היא עבודה קשה.

איתן כבל: אז תודה אדוני.

איתן כבל: מסעוד גנאים ולאחר מכן רחלי טבת.

מסעוד גנאים: תודה אדוני היושב ראש.

מסעוד גנאים: אני מברך אותך על ההתמדה ועל העלאת הנושא הכאוב והחשוב ביותר כי מדובר בהצלת חיי אדם לכל אזרחי מדינת ישראל.

מסעוד גנאים: אני מברך גם את התערבותו של משרד ראש הממשלה, לשכת ראש הממשלה בעניין משום שכפי שאמרתי, מדובר בעניין כאוב ומסוכן, וכאשר מדברים על קורבנות, כולם מכירים אתה עובדות ואת אחוז הקורבנות הגבוה בחברה הערבית.

מסעוד גנאים: מובן מאליו שיש לנו שני צירים או מישורים: המישור של האכיפה והרתיעה – בעניין הזה אני עם הכבדה בקשר לענישה אבל במצב הקיים, הרבה עבריינים שמצליחים לחמוק בסוף מכל מיני דרכים מענישה, שהיא גם היום לפי החוק.

<יעקב אדלר: אבל לצערי הרב, בכמה ישיבות אנחנו ידענו את זה, ראינו את זה מכמה מקרים.

<יעקב אדלר: העניין החשוב ביותר לגבי זה העניין של העלאת התודעה והחינוך.

<יעקב אדלר: לכן, אני עם מה שאמר חברי חאג' יחיא בקשר לחינוך התעבורתי מגיל צעיר, אם זה בתיכון, אם זה בחטיבת הביניים.

<יעקב אדלר: בקשר לטכנולוגיה – כן, גם אני מייחס, כולנו רואים היום שהרבה מתאונות הדרכים, הסיבה העיקרית זה הכלי הזה, הסמרטפון והפלאפונים והסחת הדעת וכל הדברים האלה.

<יעקב אדלר: אז אם רוצים להמציא פטנטים כדי למנוע מנהגים מלאותת לחברים שלהם שיש איזה שוטר או מצלמה, הטכנולוגיה, הנה עוד עניין שהיא מאוד בטוח והכוונה שחוששני שיפתחו איזה פטנט נגד.

<יעקב אדלר: לכן, לפי דעתי, את העניין להדגיש על החינוך ועל העלאת התודעה היא היותר מועילה.

<יעקב אדלר: ולמשרד התחבורה אני תמיר אומר: אתם משרד תחבורה ובטיחות בדרכים.

<יעקב אדלר: ההצלחה שלכם לא רק נמדדת בכמה דרכים וכמה כבישים וכמה מחלפים, ויש הרבה כאלה אלא כמה מבטיחים חיי אדם בהם.

<יעקב אדלר: תודה.

<יעקב אדלר: תודה רבה.

<יעקב אדלר: אני מבקש ממנכ"לית הרשות הלאומית לבטיחות בדרכים, רחלי טבת ויזל, להציג את הדברים שלה, ואני רוצה לומר מה שאמרתי קודם אדוני המנכ"ל, שאני רואה חשיבות גדולה מאוד בהגדרה ובכוח שיינתן לרשות הלאומית מגורם שהיה פעם גורם מתקצב והיום לגורם מתכלל.

<יעקב אדלר: דברנו על זה שהם צריכים להיות ראשי הקואליציה רק אמרתי להם: תהיו ביטן.

<יעקב אדלר: זאת אומרת, שיהיה לכם גם שיניים שיהיו כמו דוד ביטן אבל השיניים והכוח, זה יבוא מהחלטות שלכם כמובן.

<יעקב אדלר: בבקשה.

<רחלי טבת ויזל: אדוני, כבר שמעת אותי יותר מפעם אחת אז אני אקצר בדברים.

<רחלי טבת ויזל: אני רואה בהחלטת הממשלה יותר הזדמנויות מאשר לא.

<רחלי טבת ויזל: זאת אומרת, אני כן רוצה להסתכל על הצד החיובי שלה.

<רחלי טבת ויזל: העיקרון שלה, שבאמת היא במקום המתכלל של כמה גופים שמתאספים יחד לעשות את אותה עבודה.

<רחלי טבת ויזל: הייתי בכנס בשבדיה שבו דיברו על - - - והגיעו מדינות מכל העולם.

<רחלי טבת ויזל: המדינות שהצליחו להוריד בצורה משמעותית את מספר ההרוגים זה מדינות שעשו קואליציות שבהן עבדו ביחד משרד התחבורה, תשתיות, משטרה, משפטים וכולי ואז זה עבד ולכן, זו הצורה שיש פה.

<רחלי טבת ויזל: לעניין דברים ספציפיים שקשורים לרשות הלאומית בתוך החלטת הממשלה: דבר ראשון, הזכיר אדוני המנכ"ל את נושא "שומרי הדרך".

<רחלי טבת ויזל: אנחנו נערכים מול המשטרה, המשטרה לפי ההחלטה אמורה לבנות יחידה ולקבל עוד תקנים.

<רחלי טבת ויזל: אנחנו נערכים להגדלה מידית מבחינתי, של מספר הדוחות שאנחנו יכולים להעביר למשטרה.

<רחלי טבת ויזל: זאת אומרת, מ-200,300 לעלות ל-1,500 בחודש.

<רחלי טבת ויזל: ברגע שהם מוכנים, אנחנו בדרך.

<רחלי טבת ויזל: אנחנו נערכים גם מבחינת המערכות המחשוביות וגם מבחינת המתנדבים.

<יעקב אדלר: אגב, הטכנולוגיה קיימת רק לאייש את זה בשוטרים

<רחלי טבת ויזל: לא, זה דורש עוד התאמות מול המשטרה בקווים מאובטחים, ב - - - זה לא כל כך פשוט.

<יעקב אדלר: אוקי, יש עוד השקעה בטכנולוגיה.

<רחלי טבת ויזל: אנחנו מבחינתנו נערכים.

<רחלי טבת ויזל: ברגע שהמשטרה מוכנה, אנחנו שם לגמרי.

<יעקב אדלר: המשטרה תהיה מוכנה בזמן הקרוב?

<נוגה ברגר: אנחנו מחכים לתקנים.

<יעקב אדלר: מחכים לתקנים אדוני המנכ"ל.

<יעקב אדלר: אודי, יש לך משהו לא - - -

<קרן גדיש: לא, אין לו.

<קרן גדיש: אם יש לו תקנים זה הולך אלי, לא אליו.

<קרן גדיש: להם יש סגן אחר.

איילת נחמיאס ורבין: אתה רואה שצריך פסיכיאטר במשרדי ממשלה?

<יעקב אדלר: לא, צריך מתכלל ויש לנו פה את המנכ"ל והוא ייקח את העניינים לידיים.

<אהוד אדירי: זו הגדרת התפקיד...

<רחלי טבת ויזל: אדוני, ביום שיהיו את התקנים והיחידה הזאת תהיה מוכנה, אנחנו מוכנים.

<רחלי טבת ויזל: מחכים עכשיו לרגע שזה יקרה.

<אלי גרונר: - - -

<יעקב אדלר: נכון, זה כוח הרתעה שווה ניידות, נכון.

<יעקב אדלר: ואגב, צריך לפרסם את זה ולעשות מזה רעש מבחינת קמפיין כי זה חלק מההרתעה.

<יעקב אדלר: אנשים יפחדו שכל אחד שנוסע לידם הוא פוטנציאל.

<יעקב אדלר: בסדר גמור.

<יעקב אדלר: אז תדאגו לתקנים.

<רחלי טבת ויזל: יש פתרונות.

<רחלי טבת ויזל: יש בזה שני מרכיבים מאוד משמעותיים: האחד זה גיוס כוח אזרחי והשני, יצא פה בדיוק כבוד השופט שפיצר.

<רחלי טבת ויזל: מבחינה ראייתית זאת ראיה מאוד חזקה ובטוחה שאין לגביה הרבה ויכוחים ולכן, זה דיונים שאמורים להיות יחסית פשוטים.

<רחלי טבת ויזל: עוד נושאים רלוונטיים מתוך החלטת הממשלה: יש שם תקצוב לרשות, אמנם לא גדול אבל לפחות נתחיל אתו, של קול קורא לרשויות בחברה הערבית להכנת תכניות תמרור.

<רחלי טבת ויזל: אנחנו נצא עם הקול הקורא הזה ממש בימים הקרובים.

<רחלי טבת ויזל: הם כולם הלכו אבל על מנת שהרשויות הערביות יתחילו ויתכנסו לתכניות תמרור מסודרות במקומות שאין או במקומות שיש תכניות חלקיות.

<רחלי טבת ויזל: ככלל לגבי החברה הערבית: כמו שאמרנו, ואנחנו רואים את זה גם בנתונים של היום – למעלה מ-30% מההרוגים גם של היום מהחברה הערבית, בעיר ובכפר, 70% מהם נהרגים מחוץ לכפרים.

<רחלי טבת ויזל: כמו שציינו פה בתחילת הישיבה, ישנה תכנית מאוד משמעותית שהרשות החלה בה לפני שבועיים בחברה הערבית עם כנס ראשי הרשויות, והיתה השתתפות מאוד יפה של ראשי רשויות והשלטון המקומי בשיתוף עם אימאמים, עם תנועות נוער, ארגוני אימהות, ארגוני הורים.

<רחלי טבת ויזל: כל מי שרק יכול.

<רחלי טבת ויזל: אנחנו נציג את זה לחברי הכנסת של החברה הערבית, ואנחנו מקווים לצאת עם זה לדרך ולהוריד בצורה משמעותית.

<רחלי טבת ויזל: התכנית מדברת על שלוש תכניות אב עיקריות של הרשות הלאומית, ואנחנו עוסקים בזה והתחלנו לגבי שלוש אוכלוסיות שהן בסיכון יותר מאחרות: זה החברה הערבית, הולכי הרגל וגם נושא של משאיות ורכב כבד.

<רחלי טבת ויזל: התחלנו בשלוש התכניות.

<רחלי טבת ויזל: יצאנו עם שלוש תכניות ועל הדרך ראינו גם את הסיפור של העלייה המאוד משמעותית ברוכבי הדו-גלגלי ואנחנו נכנסים גם לשם בשיתוף עם המשטרה.

<רחלי טבת ויזל: צריך להגיד שכל תכנית כזאת שאנחנו עושים, שמדברת על שינוי תרבות וכולי, חייבת להיות ביחד עם המשטרה.

<רחלי טבת ויזל: אנחנו מתואמים עם המשטרה.

<רחלי טבת ויזל: אם מדברים על הולכי רגל בלי תיאום עם המשטרה, זה לא יילך.

<רחלי טבת ויזל: רק תרבות, זה לא יספיק.

<רחלי טבת ויזל: זה תרבות פלוס אכיפה כמובן.

<רחלי טבת ויזל: דיברו פה על משרד הבריאות ו - - - .

<רחלי טבת ויזל: צריך לעשות פה הפרדה: הרשות, לפני עשר שנים יצאה עם תקציב שהוא פי חמש ויותר מהתקציב שלה היום, שרובו הגדול היה תקציב שחנה אצלנו כמה דקות ועבר לאיזה שהוא גוף אחר, אם זה משטרה ואם זה משרד הבריאות.

<רחלי טבת ויזל: אנחנו לא עובדים היום ככה - -

<יעקב אדלר: וטוב שלא.

<רחלי טבת ויזל: - - התקציב שלנו הרבה יותר נמוך אבל יש לנו שליטה על התקציב שלנו.

<רחלי טבת ויזל: ולכן, אנחנו לא מתקצבים את מד"א.

<רחלי טבת ויזל: אנחנו נתקצב את מד"א באיזה שהוא חלק של תקציב תמיכות כמו גופים אחרים אבל בגדול, מי שמתקצב זה משרד הבריאות.

<רחלי טבת ויזל: שונה לחלוטין הנושא הזה לבין תקצוב כל מה שקשור לנתונים שהם נתוני טראומה.

<רחלי טבת ויזל: התייחסו לזה גם בהחלטת הממשלה במובלע.

<רחלי טבת ויזל: בלי לנקוב במספרים, אנחנו במגעים מתקדמים מול מכון גרטנר ומשרד הבריאות בשותפות עם משרד הבריאות על מנת שנקבל את הנתונים המיטביים דרך מכון גרטנר.

<רחלי טבת ויזל: אני מזכירה שהנתונים שהמשטרה מעבירה היום זה נתונים של תאונות מדווחות.

<רחלי טבת ויזל: לדוגמה, כל נושא הרובר-בורד ואופניים חשמליים, אם לא ידווחו על תאונה, רק משרד הבריאות ורשם הטראומה ידע שהגיע ילד שנפגע קשה מרובר-בורד.

<רחלי טבת ויזל: אנחנו מסדירים את זה.

<רחלי טבת ויזל: אנחנו לקראת הסדרה סופית שהנתונים יגיעו דרך הלמ"ס אלינו וישירות אלינו.

<רחלי טבת ויזל: לגבי סמרטפונים ופיתוחים טכנולוגיים: פיתוחים טכנולוגיים מבחינתי זה הדבר.

<יעקב אדלר: יש שיח בעניין הזה?

<רחלי טבת ויזל: בוודאי שיש.

<יעקב אדלר: שיח בין משרדי ממשלה שצריכים להוציא את זה לפועל?

<רחלי טבת ויזל: שניה, יש כמה דברים.

<רחלי טבת ויזל: דיבר על זה היושב ראש גיורא רום לא אחת, על כך שיש אצלנו את הוועדה של האלוף נמרוד שפר שעוסקת בזה, בנושא פתרון לנושא הסמרטפונים במידה או בהליכה על מעבר חציה או בכל דבר אחר.

<רחלי טבת ויזל: אבל מעבר לכך, אנחנו מחפשים פיתוחים טכנולוגיים בדיסציפלינות שונות.

<רחלי טבת ויזל: אפשרויות שונות שמדברות על פיתוחים טכנולוגיים.

<רחלי טבת ויזל: "שומרי הדרך" הוא סוג של פיתוח טכנולוגי שובר שוויון.

<רחלי טבת ויזל: אנחנו מחפשים בנושא הזה - -

איילת נחמיאס ורבין: חסימה של הטלפון ברגע שאתה נכנס לאוטו.

<רחלי טבת ויזל: זאת גם אופציה אבל חסימה של מי?

<יעקב אדלר: יש לזה הרבה השלכות, שעת חירום ודברים כאלה.

<יעקב אדלר: זה לא פשוט.

<קריאה: חלק מהפעולות.

איילת נחמיאס ורבין: בדיוק.

איילת נחמיאס ורבין: הפעולות שהן מושכות את תשומת הלב הרבה ביותר.

<רחלי טבת ויזל: כן אבל תחשבי כמה פעמים את משנה כיוון בווייז בלי לדבר ומשחקת אתו כדי לשנות דרך?

<רחלי טבת ויזל: בנושא של החינוך התעבורתי – אני חושבת שזו אחת הפריצות המשמעותיות שיש.

<יעקב אדלר: היית בדיון הקודם וראית.

<יעקב אדלר: ..

<רחלי טבת ויזל: כן, כי אנחנו מנסים כבר כמה זמן לעשות את זה.

<רחלי טבת ויזל: אני חושבת שעכשיו זה עניין של באמת קואליציה של הרשות הלאומית, משרד התחבורה ושל משרד החינוך, שאנחנו מגיעים בסופו של דבר למתווה שאומר שהילדים בכיתה י' לומדים במשך כל השנה בשעה שבועית, בסוף השנה נבחנים בבחינה מקיפה.

<רחלי טבת ויזל: היא לא בחינת בגרות אבל היא בחינה מקיפה שיש בה תכנים גם של משרד החינוך, גם של משרד התחבורה, והבחינה הזאת תהווה פטור למבחן התיאוריה למשך מספר שנים.

<רחלי טבת ויזל: אנחנו סיפרנו את זה לילדים בגיל הרלוונטי, י"א-י"ב, אפילו בקרב הנוער זה משהו שמאוד מאוד יכול להוות שובר שוויון, ואנחנו מקווים שזה מה שיהיה.

<רחלי טבת ויזל: אדוני, בגדול זה הפעולות.

<יעקב אדלר: הנושא של מצלמות טווח, אתם בודקים את זה?

<רחלי טבת ויזל: אנחנו היינו בעד, גם תמכנו וגם - -

<יעקב אדלר: זאת אומרת, הניסיון עם זה בעולם הוא טוב.

<רחלי טבת ויזל: תמכנו את זה במחקרים אדוני, הוצגה לך הצעה מאוד מפורטת, מחקר שתומך בדבר הזה.

<רחלי טבת ויזל: זה דבר הרשות בשלב הזה.

<יעקב אדלר: אני יודע, אני מנסה לדחוף את זה.

איילת נחמיאס ורבין: שאלה קטנטונת: הקמפיין של הולכי הרגל, אני ניסיתי להבין מכם לאורך כל התקופה האחרונה עד כמה אתם מתרשמים שהקמפיין אפקטיבי.

איילת נחמיאס ורבין: אני מרגישה מאנשים שהרבה אנשים לא הבינו במה מדובר ואני נורא הצטערתי משום שחיכיתי לקמפיין הזה מאוד.

איילת נחמיאס ורבין: אז אני אשמח לדעת מה התובנות שלכם לגביו.

<רחלי טבת ויזל: אני רוצה להגיד לגבי זה שני דברים: א.

<רחלי טבת ויזל: אנחנו בצורה סדורה עכשיו חוקרים את הקמפיין בדיעבד, כמו שצריך לעשות, ובודקים אנשים.

<יעקב אדלר: קבוצות מיקוד.

<רחלי טבת ויזל: אנחנו עושים הכל לפני, אחרי, באמצע.

<רחלי טבת ויזל: אנחנו עושים הכל.

<רחלי טבת ויזל: זה העלה שיח תקשורתי מאוד ער.

<רחלי טבת ויזל: היו כאלה שמאוד תמחו בקמפיינים האלה והיו כאלה שהיו נגד הקמפיינים אבל מה שהיה חשוב, שלא היתה - -

איילת נחמיאס ורבין: - - -

<רחלי טבת ויזל: אבא תעצור, אני רוצה לעבור.

<רחלי טבת ויזל: מה שהיה חשוב לי שזה עורר שיח.

<רחלי טבת ויזל: היו אנשים שאמרו שזה נפלא, והיו אנשים שאמרו שזה קטסטרופה ולא יכול להיות, אתה מוכרח לכבד כל אדם שזה לא אבא שלך.

<רחלי טבת ויזל: זה עלה - -

<יעקב אדלר: אני מציע שאת הדיון הזה אולי נעשה.

<יעקב אדלר: גברתי, תבקשי ונעשה דיון בוועדת המשנה כי זה משהו כבר יותר בתחום ההסברה והקמפיין והקופירייט ודברים מהסוג הזה.

<יעקב אדלר: חברת הכנסת תמר זנדברג, בבקשה.

תמר זנדברג: תודה רבה אדוני היושב ראש.

תמר זנדברג: אני מצטערת להיות שוב ושוב משביתת השמחות בדיונים האלה אבל תסלחו לי - -

<יעקב אדלר: לא, לא, היו לפניך, את לא היחידה, הכל בסדר.

תמר זנדברג: תסלחו לי, כל הדיון הזה לא בכיוון בכלל, ואני אסביר: כשאנחנו מדברים על הפחתת הרוגים בתאונות הדרכים אז תתפלא, הייתי בדיון – לא הייתי פיזית אבל אני יכולה לתת לך תמלול של דבריך - -

<יעקב אדלר: טכנולוגיה אדוני המנכ"ל.

<יעקב אדלר: טכנולוגיה.

תמר זנדברג: - - אדוני מנכ"ל המשרד.

תמר זנדברג: עקבתי גם אחרי דבריך ואחרי ההצגה שלך.

תמר זנדברג: יש לנו פה טכנולוגיה, לא רק טכנולוגיה שחוסמת סמרטפונים, יש גם טכנולוגיה פה בכנסת, עקבתי אחרי הדיון מתחילתו.

תמר זנדברג: אני רוצה להגיד לך ככה: כשאנחנו מדברים על הפחתת הרוגים בתאונות דרכים, ואנחנו מדברים על הורדת הקטל בכבישים, אנחנו מדברים על ארבעה דברים וזה גם מה שבהצעת המחליטים, גם בדוח של ה-מ.מ.מ ובדיונים קודמים: זה טכנולוגיה, זה תשתית, זה אכיפה וזה הגורם האנושי.

תמר זנדברג: והדבר שהורג בתאונות דרכים זה כל הדברים האלה, יש להם תוספת בשוליים.

תמר זנדברג: הדבר הראשון שהורג בתאונות דרכים זה כלי הרכב הפרטיים.

תמר זנדברג: וכשאנחנו רואים את הגרף האדום, אז יהיו יותר הרוגים בתאונות דרכים.

תמר זנדברג: נקודה.

תמר זנדברג: כי זה מעלה את הנסועה, הפער בין הכחול לבין השניים האחרים בשלב הראשון בטווח הקצר מעלה את הפקקים, ובשלב השני גורם לעליה מ-2012 בהרוגים.

תמר זנדברג: זה מתמטיקה פשוטה מאוד.

תמר זנדברג: עכשיו, הסלולרי והגורם האנושי והאכיפה והקרטונים והקמפיינים וכל מה שנעשה יעזור בשוליים אבל יש דבר אחד מרכזי שיעזור בליבה ובמהות וזה תחבורה ציבורית.

תמר זנדברג: תחבורה ציבורית, חברות וחברים, מצילה חיים.

תמר זנדברג: יש לנו נתונים מהעולם, והעובדה ששני הדיונים האלה כאן באופן עקבי וסיסטמטי במדינת ישראל, הדיון על הפחתת תאונות דרכים והפחתת ההרוגים והדיון על תחבורה ציבורית מתנהלים בנפרד.

תמר זנדברג: אני יודעת ששניהם מתנהלים, ובזה באמת משרד התחבורה כן שינה כיוון בשנים האחרונות - -

<יעקב אדלר: יש ועדת משנה בעניין הזה.

<יעקב אדלר: דב חנין הוליך הרבה מאוד דיונים בעניין.

תמר זנדברג: אני יודעת אבל עדין העובדה ששתי השיחות האלה מתקיימות בנפרד, פוגעת ביכולת שלנו להציל חיים.

תמר זנדברג: זה ממש ככה.

תמר זנדברג: עכשיו, יש לנו נתונים מהעולם.

תמר זנדברג: הסיכוי לנוסע בתחבורה הציבורית להיהרג בתאונת דרכים קטן ב-92% מהסיכון של נוסע של רכב פרטי.

תמר זנדברג: לא 40%, לא 20%, לא 10%.

תמר זנדברג: 92%.

תמר זנדברג: במקסיקו סיטי שהכניסו נת"צים, עוד 1,000 קילומטר נת"צ – נתיבי תחבורה ציבורית, תאונות הדרכים ירדו ב-40% במקומות האלה.

תמר זנדברג: זה דבר דרמטי, אדיר.

תמר זנדברג: אני חושבת שמשרד ראש הממשלה חייב להכיר את הנתונים האלה, וחייב להבין שבסופו של דבר הטרייד-אוף בין נסיעה ברכב פרטי ונסיעה בתחבורה הציבורית הוא המפתח להצלת חיים, לחיסכון בפצועים ובכסף שאנחנו מוציאים על טיפול ושיקום, בפקקים ובכל הדברים האלה בלי קשר לתועלות האחרות שזה בזיהום אוויר וזה באיכות החיים במרחב העירוני וזה בחניה ובכל הדברים האלה.

תמר זנדברג: רק הצלת חיים.

תמר זנדברג: עכשיו, אני אומרת את זה וכולם מהנהנים ואומרים: כן, כן, כן אבל עובדה היא שאתם יושבים כאן בלעדי כמעט שעה וחצי וזה לא חלק מהשיחה בשום צורה.

<קריאות: - - -

<יעקב אדלר: קודם כל זה היה, פספסת קטע.

<יעקב אדלר: אני מבקש לא לכעוס על העוזרים שמעדכנים אותך אבל זה היה.

<יעקב אדלר: אנחנו בעניין הזה גם אמרתי שיש ועדת משנה שמוליך אותה גם דב, וחבל שדב לא כאן.

<דן להב: העניין נדון ארוכות.

תמר זנדברג: אם ככה, מצוין שזה היה אבל אני יודעת שיש ועדת משנה ואני מכירה את הוועדה הזאת, אני משתתפת בה ואני פעילה בה אבל שוב, כל עוד נקיים את השיחה הזאת בנפרד – אתם יודעים מה?

תמר זנדברג: בואו נסתכל דרך הגרף הזה.

תמר זנדברג: הרי ברור לנו שהפחתת הנסועה והפחתת כלי הרכב על הכביש היא הגורם הראשון לדבר הזה.

תמר זנדברג: זה ברור לנו כי איך אמרתם?

תמר זנדברג: נילחם נגד הסלולרי ונשבית אותם, הרי אנחנו לא ננצח את הטכנולוגיה, אנחנו יודעים את זה.

תמר זנדברג: כולנו משתמשים בדברים האלה אז לא עדיף נוסע שמסתכל בסלולרי באוטובוס או ברכבת או במיניבוס מאשר נהג על הכביש שהולך להיהרג ולהרוג הולך רגל?

תמר זנדברג: רחלי, כמה מההרוגים כל שנה הם הולכי רגל?

<רחלי טבת ויזל: שליש מהם במעברי חציה.

תמר זנדברג: פוגעים בהולכי רגל, ורובם אם אני לא טועה במעברי החציה.

<יעקב אדלר: תודה רבה תמר.

תמר זנדברג: יושב כאן מנכ"ל משרד ראש הממשלה.

תמר זנדברג: כלומר, אתם מובילים את המדיניות ברמה התפיסתית.

תמר זנדברג: אתם חייבים, חייבים לתת על זה את הדעת.

תמר זנדברג: תכנית לאומית לא רק להגברת התחבורה הציבורית, מה שנעשה, ומשרד התחבורה עושה, הוא סולל את המסילות ואת הרכבות וכל הדברים האלה.

תמר זנדברג: איך אנחנו עם יעדים מספריים ברורים, איך אנחנו מעבירים נסועה מהרכב הפרטי לתחבורה הציבורית, זה מציל חיים.

<יעקב אדלר: תודה רבה.

<יעקב אדלר: אדוני המנכ"ל רוצה לענות לך.

<אלי גרונר: רק בקצרה: אני רוצה לכבד את השיטה של קודם כל מדברים ואחר כך מגיבים בסוף אבל צריך להכיר באופן שבו ועדות ממשלתיות עובדות.

<אלי גרונר: קיבלנו מנדט מאוד ברור לטפל בתאונות דרכים באופן ישיר בטווח הקצר ולא בנגזרת שנייה.

<אלי גרונר: אני אגיד לך עוד משהו, לדוגמה: עבודה מהבית, אני חותם לך, גם מקטינה את כמות ההרוגים.

<אלי גרונר: גם זה ישפר אולי לא כמו תחבורה ציבורית אבל גם אם נגדיל את כמות האנשים שיכולים לעבוד מהבית, זה גם יעזור.

<אלי גרונר: זה לא היה במנדט של הוועדה.

<אלי גרונר: אני מבטיח לך שזה יעזור באותו עיקרון.

<אלי גרונר: זה גם נגזרת שנייה שיוריד את ההרוגים בתאונות הדרכים בכבישי ישראל.

<אלי גרונר: זה לא היה בתוך המנדט של הוועדה.

<אלי גרונר: אנחנו היינו צריכים להתמודד בנגזרת ראשונה בטווח הקצר, איך אנחנו מורידים באופן מידי את כמות ההרוגים בתאונות הדרכים במדינה.

תמר זנדברג: אבל כל קילומטר שאתה מוריד מהכביש עוזר.

תמר זנדברג: זאת הנגזרת לא הראשונה, זאת נגזרת אפס.

תמר זנדברג: זה עוד לפני הנגזרת.

תמר זנדברג: אבל מי אם לא משרד ראש הממשלה שבא ומתכלל - - -

<יעקב אדלר: אוקי.

<יעקב אדלר: אז את באה ופונה למשרד ראש הממשלה.

<יעקב אדלר: תקימו עוד ועדה שתטפל או שתפתחו עוד מדף לכיוון אחר אבל את מסכימה גם שדיונים מהסוג הזה, זה לא משהו שיגמר לא תוך יום ולא חודש ולא חודשיים.

תמר זנדברג: לא יגמרו אבל עד שהתפיסה הזאת לא תחלחל אז גם התאונות - - -

<יעקב אדלר: אוקי, בסדר.

<יעקב אדלר: זה נרשם.

<יעקב אדלר: את יודעת מה?

<יעקב אדלר: תפקידנו לגרום להם לעשות את זה, בסדר?

תמר זנדברג: בדיוק, יפה.

<יעקב אדלר: אז ניסית יפה, באלגנטיות.

<יעקב אדלר: בואי נסתפק בזה.

<קרן טרנר: אני לא חושבת שאם הוועדה הזאת היתה עוסקת בזה משהו היה משתנה בהיבט הזה שמשרד התחבורה מתעסק בתחבורה ציבורית כמה שהוא יכול.

<קרן טרנר: זה לא שתכלול בין משרדי ממשלה היה משפר במשהו את התחבורה הציבורית.

<קרן טרנר: אין לנו חסם היום של אחד המשרדים לקידום התחבורה הציבורית.

<קרן טרנר: אנחנו עושים הרבה מאוד פעולות לקידום התחבורה הציבורית.

תמר זנדברג: זה לא נכון קרן.

תמר זנדברג: החסם הוא מבחינת מדיניות לאומית, שאני יודעת שאתם מכוונים - -

<קרן טרנר: כמה שיותר תחבורה ציבורית - - -

תמר זנדברג: קודם כל, לא נפל אצלכם האסימון שתחבורה ציבורית ורכב פרטי זה או-או.

תמר זנדברג: זה טרייד-אוף.

תמר זנדברג: זה אחד על חשבון השני.

תמר זנדברג: אתם עדין בתפיסה של גם וגם.

תמר זנדברג: במה אתם יורדים?

<קרן טרנר: קודם כל, אנחנו לא משקיעים יותר בכבישים - -

תמר זנדברג: השר אומר שבכבישים נוסעים גם אוטובוסים.

תמר זנדברג: זו התפיסה של השר והיא לא השתנתה.

תמר זנדברג: אנחנו מקבלים אותה פעם אחר פעם במענה לשאילתות.

<קרן טרנר: במטרופולינים אנחנו לא משקיעים בכבישים אלא רק בתחבורה ציבורית וחסמי תחבורה לדיור.

<קרן טרנר: ובבין-עירוני אנחנו כן משקיעים הרבה בכבישים, ושם זה גם נושא הבטיחות.

<קרן טרנר: אם זה כביש 71 ו-65 ו-31 - -

<יעקב אדלר: שם גם התאונות הקטלניות מרובות הרוגים.

<קרן טרנר: ולכן, אני אומרת שהשקענו הרבה מאוד - -

<יעקב אדלר: טוב, אני חושב שמיצינו את העניין הזה.

<יעקב אדלר: אנשים רוצים להתייחס לעבודת הוועדה ולתובנות שלה ולכן זה חשוב.

<יעקב אדלר: גבי בן הרוש, יושב ראש מועצת המובילים ואחר כך חבר הכנסת.

<יעקב אדלר: אגב, אני רוצה לדווח לאנשים שנמצאים כאן, חלקם היו גם בדיונים, שבדיון האחרון של הוועדה אנחנו אישרנו את נושא הכנסת הטכוגרף לשימוש במשאיות וכולי.

<יעקב אדלר: זה ייקח משהו כמו – נמצא כאן נציג משרד התחבורה – שמונה, תשעה חודשים.

<אבנר פלור: הצגנו את כל הפעילות.

<יעקב אדלר: וקידמנו אותה ונכנסנו ללוחות זמנים שתלויים פה בדברים בינלאומיים כולל האו"ם אבל אנחנו יודעים פחות או יותר לאן אנחנו רוצים להגיע ואנחנו עוקבים אחרי זה אדוני, תהיה רגוע.

<יעקב אדלר: אז בבקשה גבי.

<גבי בן הרוש: תודה אדוני היושב ראש, ותודה על זה שלא היינו בוועדה הקודמת, ייצגת אותנו נאמנה, אתה יכול להיות חבר במועצת המובילים.

<גבי בן הרוש: רק להזכיר לאדוני, אפרופו החלטות ממשלה, טכוגרף דיגיטלי, הוחלט עליו ב-2005 על ידי הממשלה.

<גבי בן הרוש: אנחנו ב-2017.

<יעקב אדלר: נכון.

<גבי בן הרוש: אבל, למדתי דבר אחד היום בדיון הזה, והוא חשוב: סוף סוף מצאנו את האשם בתאונות הדרכים, הסמרטפון.

<גבי בן הרוש: רבותי, אני חוזר עכשיו מחודש ימים ברוסיה וצרפת.

<גבי בן הרוש: זה כמעט 450 קילומטר שמישהו נהג ואני נסעתי.

<גבי בן הרוש: במדינות האלה אין דיבורית וכולם מדברים עם הטלפון וכולם מסמסים תוך כדי נסיעה גם ללא חגורות בטיחות.

<גבי בן הרוש: האנשים שהיו איתי, אמרתי להם: אתם שמים לב לתופעה?

<גבי בן הרוש: אין אפילו תאונה אחת.

<גבי בן הרוש: אז בואו נתחיל למצוא מי אשם.

<גבי בן הרוש: הטלפון קיים מעל 20 שנה וכולנו נוהגים בכבישים וטאצ' ווד אנחנו.

<גבי בן הרוש: .. אבל מזל שמצאנו את האשם.

<גבי בן הרוש: רבותי, שנה שעברה באת לי עם בשורה של להוריד את תאונות הדרכים, מצאנו פטנטפ – מובילאיי.

<גבי בן הרוש: רצנו, השקענו במובילאיי.

<גבי בן הרוש: תסתכלו מינואר, מתחילת השנה, לא ידעתי שהפטנט הזה, הצפצפה, המובילאיי מנע את תאונות הדרכים.

<גבי בן הרוש: אדוני היושב ראש, אני בוועדה הזאת הרבה הרבה שנים.

<גבי בן הרוש: חוץ מאשר קנסות ולהכביד על הציבור ולהתעסק עם כל מיני פטנטים – עכשיו מדברים גם על סימולטור.

<גבי בן הרוש: כל אחד מביא לי איזה פטנט.

<גבי בן הרוש: בדבר אחד הממשלה והוועדה לא מתעסקות, בגורם האנושי שהוא הנהג.

<גבי בן הרוש: אף אחד לא מתעסק אתו.

<גבי בן הרוש: אנחנו כבר עשרות שנים בתחום הזה, לא ראיתי פעם אחת שמתעסקים.

<גבי בן הרוש: אדוני, מנכ"ל משרד ראש הממשלה, אני יצאתי במאמר דעה בשנה שעברה בעיתונות.

<גבי בן הרוש: ב-96 הוקמה ועדת מנכ"לים, למי שזוכר פה מהצעירים.

<גבי בן הרוש: מ-96 ועד היום יש כמעט 9,000 הרוגים.

<גבי בן הרוש: באותה ועדת מנכ"לים המפוארת שקמה.

<גבי בן הרוש: חבר'ה, אתם לא מביאים שום בשורה, ולא יעלה על הדעת שפעם אחת הממשלה לא מתכנסת בנושא הקטל בכבישים.

<גבי בן הרוש: לא יכול להיות.

<גבי בן הרוש: אנחנו מתעסקים פה בתיאוריות ובתיאוריות וכולם מפרגנים אחד לשני.

<גבי בן הרוש: די, מישהו צריך כבר לקום ולהגיד סטופ.

<גבי בן הרוש: שלושה הרוגים, כל המדינה הזדעזעה.

<גבי בן הרוש: פה יום יום נהרגים.

<גבי בן הרוש: תראו מה שקורה.

<גבי בן הרוש: אדוני, בחמש השנים האחרונות, לסבר לך את האוזן, אתה מדבר על 60%?

<גבי בן הרוש: בחמש שנים האחרונות הנה, המשטרה פה, אוטובוסים ומשאיות מעל 36% מעורבים בתאונות הקטלניות.

<גבי בן הרוש: גם ברשות הלאומית הנתונים האלה קיימים.

<גבי בן הרוש: מישהו אמר: בואו נעשה סטופ?

<גבי בן הרוש: ישבת איתי גברתי המנכ"לית כבר כמה?

<גבי בן הרוש: לפחות שלוש ישיבות מאז שאת בתפקיד.

<גבי בן הרוש: החלפתי 12,13 מנכ"לים, אני כבר לא זוכר.

<גבי בן הרוש: אנחנו עושים צעד אחד קדימה וארבעה אחורה.

<גבי בן הרוש: חבר'ה, תפסיקו עם ההצהרות.

<גבי בן הרוש: אנחנו מדברים על חיי אדם ועל קטל.

<גבי בן הרוש: תודה רבה.

<יעקב אדלר: תודה רבה.

<יעקב אדלר: חבר הכנסת ג'מעה אזברגה.

<יעקב אדלר: אחריו גיל מושקוביץ, סמנכ"ל מבצעים מד"א, לא שכחנו אותך אדוני.

ג'מעה אזברגה: אדוני היושב ראש, חברים, תודה רבה על הדיון המעניין.

ג'מעה אזברגה: אני חושב שגם נוכחות המנכ"ל, תודה.

ג'מעה אזברגה: עכשיו התבשרתי, בדיוק לפני 10 דקות יצאתי, אם שמת לב אדוני היושב ראש, אני מקבל הודעה שילדה בת שלוש נהרגה בתל שבע עכשיו על ידי דריסת רכב.

ג'מעה אזברגה: רכב שנסע, לא יודע אם זה אחורה או קדימה אבל אני חושב שמה שהעלה המנכ"ל פה, העניין של הטלפון, הרצון שלנו שהנייד הזה, SMS או טלפון, אפשר בטכנולוגיה לנתק את הטלפון ברכב אם רוצים למרות שאין סוף למלחמת המוחות בטכנולוגיה.

ג'מעה אזברגה: אפשר למצוא דבר כזה שמתקינים מכשיר על כל רכב, שאתה עולה לרכב מנתק את הטלפון אבל אני חושב שזה לא מה שיציל את העניין.

ג'מעה אזברגה: אני חושב שבסוף ובהתחלה, מה שיציל את העניין זה הגורם האנושי.

ג'מעה אזברגה: מה שהוא אמר, אני מסכים אתו מילה במילה.

ג'מעה אזברגה: העניין שלה נהג, לא מתעסקים במי שנוהג ברכב, אם זה נהג אוטובוס ואם זה נהג פרטי ואם זה נהג מונית.

ג'מעה אזברגה: אתה יודע מה?

ג'מעה אזברגה: אני עבדתי פעם כנהג מונית, ובדקנו שבין 70 ל-80 עבירות עושה הנהג ביום כשהוא עובד בעבודה שלו ביום יום.

ג'מעה אזברגה: לא אומר שכל עבירה נגמרת באסון או בתאונה אבל אני חושב שצריך לעשות יותר הדרכות, אם זה קורסי ריענון.

ג'מעה אזברגה: לחייב נהג פעם בשנה לעשות ריענון או מפגש או דיון סביב העניין של הנהיגה הנכונה.

ג'מעה אזברגה: יש לנו בעיה עם הנהיגה הנכונה, ואני חושב שכאן מתחיל ומסתיים האסון של תאונות הדרכים.

ג'מעה אזברגה: תודה לכם.

<יעקב אדלר: תודה רבה.

<יעקב אדלר: גיל מושקוביץ, סמנכ"ל מבצעים מד"א.

<גיל מושקוביץ: ועדת שיינין קבעה בזמנו שכדי לצמצם את כמות ההרוגים ולמנוע נכות קשה בנפגעים קשה, להגביר את הפרישה של מד"א בנקודות מסוימות, בעיקר בכבישים אדומים.

<גיל מושקוביץ: הרבה נקודות היו אזורים כמו שפרעם, רהט, אזור צומת גולני, אזור כביש הערבה, יוקנעם וכולי.

<גיל מושקוביץ: השנה, הרשות החליטה להפסיק לממן את הנקודות האלה - -

<רחלי טבת ויזל: הרשות לא מקבלת על זה תקציב בשביל להעביר...

<גיל מושקוביץ: זה מתקציב הרשות כל שנה.

<גיל מושקוביץ: השנה הרשות הודיעה או הבנתי פה ממנכ"לית הרשות שהם הפסיקו לממן את זה.

<גיל מושקוביץ: זה ממש פר-אקסלנס תקציב שמציל חיים.

<גיל מושקוביץ: זה לא תקציב שהולך מסביב עם נגזרת שנייה ונגזרת שלישית.

<גיל מושקוביץ: זה תקציב שנותן מענה אמתי לנפגעי תאונות דרכים בכבישים אדומים, במקומות שבהם לא היו קיימות תחנות מד"א כיוון שאין ישובים כמעט או כי האוכלוסייה מועטה.

<גיל מושקוביץ: ולכן, לצורך התקציב הזה תגברנו את המענה.

<גיל מושקוביץ: משרד הבריאות לא מתקצב את פעילות מד"א, גברתי המנכ,לית.

<גיל מושקוביץ: לכן, התקציב הזה נדרש וחיוני, ואנחנו קוראים לוועדה לפנות למשרד התחבורה ולרשות הלאומית לבטיחות בדרכים לתקצב את הפעילות הזאת, להמשיך לתקצב אותה כי היא פעילות חשובה, והתקציב הזה הוא תקציב מציל חיים פר-אקסלנס.

<יעקב אדלר: תודה רבה.

<רחלי טבת ויזל: אני רק אבהיר: יש תקציב תמיכות שעליו גם מד"א מתמודדת ותקבל ביחד עם גופי ההצלה בהתאם לגודלם אבל תקציב מאסיבי שעובר מהרשות למד"א לא עובר כי הוא גם לא נמצא בתקציב הרשות.

<יעקב אדלר: כי זה השתנה.

<יעקב אדלר: שוב, הרשות הלאומית עברה שינוי מהפכני מאוד.

<יעקב אדלר: - -

<רחלי טבת ויזל: ודאי, זה השתנה בצורה דרמטית.

<יעקב אדלר: - - מאיזו שהיא קופה צדדית עם חניה של כסף שם, מאיזה שהוא גמ"ח שמחלק כספים.

<יעקב אדלר: זה נגמר.

<רחלי טבת ויזל: אנחנו גם לא משלמים על ניידות המשטרה.

<יעקב אדלר: זה נגמר.

<יעקב אדלר: אז זו נקודה שצריך לבדוק אותה במערכות של המשרדים הרגילים ולא דרך תרומה מהרשות הלאומית.

<מירי כהן: הממשלה צריכה לתת לזה מענה - - -

<יעקב אדלר: רבותי וגבירותי, אורי קריב, "סייפר פלייס".

<יעקב אדלר: מה יש לך לרענן אותנו בנושאים טכנולוגיים שלא ידענו עד כה?

<אורי קריב: בדיוק.

<אורי קריב: בניגוד לקודמי, אני כן הולך לדבר על טכנולוגיות וכן לדבר על דברים שהם פרקטיים ויכולים לייצר שינוי כבר בשנת העבודה הבאה.

<אורי קריב: שתי מילים: "סייפר פלייס" מפתחת מצלמות שמזהות עבירות ואירועים חמורים בכביש.

<אורי קריב: קיימות כיום 150 מצלמות כאלה שנפרשו בתל-אביב במימון משרד התחבורה.

<אורי קריב: מצלמות שעובדות בירושלים, שעובדות בתל-אביב במימון עיריות.

<אורי קריב: מספר דו-ספרתי של מצלמות שעובד בעירך בני-ברק, אדוני יושב הראש, והמצלמות האלה מכוונות לזהות מספר גדול של אירועים שקורים בכביש.

<אורי קריב: הם מזהים את העבירות שהן גרם תאונה עיקרי.

<אורי קריב: את מי שדיבר בטלפון, את מי שלא נתן זכות קדימה להולך רגל במעבר חציה, את מי שנסע בניגוד לכיוון התנועה, את מי שביצע פניה אסורה.

<אורי קריב: את כל האנשים שגורמים תאונות.

<אורי קריב: המצלמות, דיברנו על הייטק ישראלי, עובדות לא רק בארץ, זה גם עובד בעולם, וכיום קיים מצב אבסורדי שהמצלמות האלה מזהות עבירות, חלק מהעבירות האלה נאכפות, כל מה שלרשויות מותר לאכוף, וכל העבירות החמורות, הווידאו של העבירות נזרק לפח.

<אורי קריב: המצב הזה הוא חבל בלית מילה אחרת.

<אורי קריב: הנתונים של אכיפה מבוססת וידאו ומה שהם עושים בכביש הם בלתי נתפסים.

<אורי קריב: אכיפה מבוססת וידאו מורידה בין 50% ל-80% מהעבירות במקומות שבהם יש אכיפה.

<אורי קריב: אם דיברנו על איך מכניסים חמישה ליטר לבקבוק של ליטר וחצי: עד היום ניתנו חצי מיליון דוחות במדינת ישראל, שישית מכמות הדיונים בבית משפט, ברגע שיש לך סרטון של העבירה בהשוואה לאכיפה מסורתית.

<אורי קריב: אתה בא עם סרטון, חצי מהאנשים בכלל לא מגיעים לבית המשפט, כל הדיונים האחרים נגמרים בהקראה, שישית מכמות הדיונים.

<אורי קריב: הרתעה – שוטר שמתפעל אמצעי טכנולוגי מרתיע פי 10 משוטר שעובד עם פנקס כשהוא רושם דוח ידני.

<יעקב אדלר: נכון.

<אורי קריב: מבחינה ציבורית – קל מאוד להסביר לציבור למה אתה נותן דוח לבן אדם שנסע בניגוד לכיוון התנועה או שלא נתן זכות קדימה להולך רגל.

<אורי קריב: והדבר האחרון, אני היחידי שלא הולך לפנות לאודי אדירי.

<אורי קריב: כסף לא צריך.

<אורי קריב: המצלמות כבר נפרשו, משרד התחבורה מימן אותן.

<אורי קריב: העיריות מימנו אותן.

<אורי קריב: כל מה שצריך זה רק להתחיל לאכוף מהעבירות שנתפסו באמצעות המצלמות.

<קריאה: נשמע כאילו הוא רוצה לפתור את הבעיה.

<אורי קריב: כן, אני רוצה לפתור את הבעיה, ובניגוד לקודמי יש לי בקשות פרקטיות לשני היושבים בראש השולחן: אדוני המנכ"ל, כגוף המתכלל, אנא עזור לנו להביא למצב שמשטרת ישראל משתמשת ב - - - שנוצרים מהמצלמות ופשוט לתת את הדוחות, לייצר הערכה ולשפר את הבטיחות.

<אורי קריב: ואדוני יושב הראש, לפני כשנה וקצת נעשה בוצע פה תהליך ברור של העברת סמכויות לרשויות מקומיות לאכיפה.

<אורי קריב: התהליך נעשה על ידי קרן טרנר, שהובילה אותו עדין - - - צריך להעביר לרשויות מקומיות סמכויות לאכיפת אי מתן זכות קדימה לעובר רגל במעבר חציה, וכל הסמכויות של עבירות בצומת של פניה אסורה, של חסימת צומת – הרשויות עושות את האכיפה הרבה הרבה יותר יעיל מהמדינה.

<אורי קריב: ראש הרשות יכול לסגור את הלולאה המשפטית והאכיפתית בתוך החצר הפנימית שלו.

<אורי קריב: הוא לא מבקש טובות.

<אורי קריב: יש ארבעה ראשי ערים שמתחננים בפנינו, רק תתחילו לאכוף את העבירות האלה - - -

<יעקב אדלר: תודה.

<יעקב אדלר: אני אומר כבר עכשיו - -

<גבי בן הרוש: סליחה, אתה מהאוצר?

<יעקב אדלר: ידידי, אני מכבד אותך אז אני מבקש שזה יהיה הדדי.

<גבי בן הרוש: - - -

<יעקב אדלר: לא, הוא מדבר כמו איש שמכיר טכנולוגיה וגם מוכר אותה וגם חשוב שזה טוב שנדע ממנה.

תמר זנדברג: גם מכיר וגם מוכר.

<יעקב אדלר: בסדר, זאת לא עבירה, זה בסדר גמור.

<יעקב אדלר: שתהיה תחרות בעניין זה מצוין.

<יעקב אדלר: אני רוצה לומר שגם בדברי הסיום אנחנו בהחלט גם נאמר עוד דבר אדוני, שאם אתם מקדמים באמת את נושא הטכנולוגיה, שזה אחד הדברים המרכזיים שדיברת עליו, אם יש דברים שצריך להעביר אותם בחקיקה או כדי לראות שאפשר יהיה לעשות בהם שימוש וכולי, אנחנו פתוחים לעניין ולא רק פתוחים אלא מבקשים שתעלו לנו להנחתה.

<יעקב אדלר: שוקי שדה, מנכ"ל חברות ההסעה בישראל, בקצרה משטרת ישראל רוצים לומר משהו אחר כך?

<שרית פילפסון: נשמח.

<יעקב אדלר: אז מיד לאחר מכן.

<שוקי שדה: כבוד היושב ראש, בהחלט הדברים שנאמרו פה מקובלים.

<שוקי שדה: אנחנו דואגים הערב כמו שכולם דואגים אבל לא ניגע בפן של הנהג מעבר למה שנאמר כאן על ידי גבי אבל בהחלט צריך להוסיף הרבה דברים.

איתן כבל: נושא החינוך צריך להיות חינוך תעבורתי כמו שהיה וירד.

איתן כבל: נושא תרבות הנהיגה קיים בצורה חלקית.

איתן כבל: פעילות האכיפה נעשית בצורה חלקית.

איתן כבל: הדברים האלה בהחלט חייבים להירשם כדי לעשות פעולה בטווח העתידי מעבר למה שקיים בטווח הקצר.

איתן כבל: מעבר לזה, בתקופה האחרונה אנחנו קיבלנו מספר הודעות לא מבוטלות להתקין באוטובוסים ובמשאיות מערכות שונות לבטיחות ואנחנו מקבלים את זה באהבה רבה ועושים את זה.

איתן כבל: באהבה רבה ובהתלוננות.

<שוקי שדה: בהתלוננות אבל חשוב מאוד שנעשה את זה.

<שוקי שדה: מה שצריך להיעשות בנושא בטיחות אנחנו נעשה.

<גבי בן הרוש: - - - אל תתייפייף לי פה.

<שוקי שדה: מה שקורה מעבר לזה: חשוב שהמערכות תדענה לשלם את המהות מעבר למה שאנחנו משקיעים בזה, שיתחלקו אתנו במערכות האלה בתשלומים.

איתן כבל: שוקי תודה.

איתן כבל: המשטרה, מי מהמשטרה מדבר?

איתן כבל: נצ"מ שרית פיליפסון שהיא כבר חברה קבועה בוועדה.

איתן כבל: צריך לתת לך דוקטור של כבוד בוועדה.

<שרית פילפסון: כעיקרון, נאמרו כאן הדברים לגבי הגברת פעילות האכיפה.

<שרית פילפסון: פעילות האכיפה יחסית לשנת 2016, כשאנחנו מדברים על התקופה אשתקד, תקופה מול תקופה, יש עליה של 23% בכמות הדוחות שנרשמו.

<שרית פילפסון: אנחנו מדברים על עליה מאוד משמעותית בדוחות מהירות.

<שרית פילפסון: אנחנו מדברים על עליה של 40% בדוחות של טלפון סלולרי, ואנחנו מדברים על עליה של 60% באכיפה כלפי עבירות של אי מתן זכות קדימה להולך רגל במעבר חציה.

<שרית פילפסון: הוקמה יחידה מיוחדת לאכיפה של כלי רכב כבדים.

<שרית פילפסון: היחידה הזאת, אתם שומעים עליה אני מניחה חדשות לבקרים.

<שרית פילפסון: היחידה אוכפת גם כלפי כלי רכב כבדים שמהווים יחסית כגורם מאוד משמעותי בתאונות הדרכים הקטלניות וגם כלפי אוטובוסים לא תקינים שמסתובבים בדרכים.

<שרית פילפסון: אמר את זה מנהל בתי המשפט, ואתמול היתה לנו פגישה מאוד מאוד ארוכה אתו.

<שרית פילפסון: אין ספק שכמות האכיפה שהולכת ועולה חייבת לבוא לידי מיצוי וכמה שיותר מהר במעגל שלם בבתי המשפט.

<שרית פילפסון: זה לא סוד ששנה וחצי הוועדה בראשותך, חבר הכנסת איתן כבל, יושב ראש הוועדה, שאני נמצאת ומדברים על הגברת פעילות האכיפה.

<שרית פילפסון: מדברים על פעילות אכיפה - - - השר לביטחון פנים, המפכ"ל וראש אגף התנועה שנכנס לתפקידו בנובמבר לקחו את זה עד הקצה אפשר לומר, ועושים את הדברים כמו שמוטל על משטרת ישראל לעשות ואנחנו רואים את זה בשטח.

<שרית פילפסון: כמות תאונות הדרכים ותאונות הדרכים הקטלניות ירדה בכבישים שבהם יש מיקוד בפעילות האכיפה.

<שרית פילפסון: פעילות האכיפה הזאת תלך ותגבר כשאנחנו נגיע כמובן לשימוש ב-150 ניידות, ואנחנו צריכים לבוא ולהעריך את זה בבתי המשפט.

<שרית פילפסון: אתמול היינו בדיון, ובתי המשפט לא ערוכים להכיל את מספר הדוחות - -

איתן כבל: את ההצלחה הגדולה של המשטרה.

<שרית פילפסון: כן, אפשר לומר את האכיפה המשמעותית בעבירות בריונות ומסכנות חיים.

<שרית פילפסון: הראינו אתמול את הפילוח שהאגף הציג להנהלת בתי המשפט ולמנהל בתי המשפט, את הפילוח בעבירות בריונות ומסכנות חיים.

<שרית פילפסון: העלייה הגדולה לא נמצאת בעבירות החניה.

איתן כבל: רק תאמרי לי בבקשה נצ"מ שרית פיליפסון: לגבי העניין שהתפרסם בשמכם לפחות, אני לא יודע, שרוב התאונות נגרמו עקב מהירות מופרזת.

<שרית פילפסון: בבין-עירוני אנחנו מדברים על גורם שהוא הגורם מספר חמש לתאונות הדרכים בכלל.

<שרית פילפסון: הגורם החמישי בבין-עירוני.

<שרית פילפסון: בעירוני זה - -

<יניב יעקב: זה היה לגבי הקטלניות שרית.

<שרית פילפסון: בעירוני זה קצת יורד, זה הגורם השמיני או התשיעי אם אני לא טועה.

<יניב יעקב: הראשון מהשנתון הסטטיסטי של המשטרה.

<שרית פילפסון: אני רוצה לציין דבר אחד שכולם מסכימים שככל שמהירות עולה מעבר ל-40 קמ"ש - -

<יניב יעקב: ראשון בקטלניות.

תמר זנדברג: לא הבנתי.

<שרית פילפסון: חמישי בתאונות בכלל, ראשון בקטלניות.

<שרית פילפסון: ככל שהמהירות עולה, התאונה היא יותר קטלנית הן ברמת הפגיעה - - -

תמר זנדברג: נסיעה במהירות מופרזת זה הגורם הראשי - -

<שרית פילפסון: בלהפוך תאונה לקטלנית.

איתן כבל: בקטלניות.

איתן כבל: חברים, זה לא קשור לתשתיות.

איתן כבל: גם מי שהוא שלוש יחידות בפיסיקה יודע להגיד את זה, שכשאתה נכנס בעצמה גדולה, אז הקטלניות גדולה או בהולך רגל.

תמר זנדברג: הקטלניות גדלה אבל השאלה אם זה היה גורם מספר אחד או לא.

איתן כבל: לא, סליחה.

איתן כבל: היא אמרה, ואני חוזר: זה מקום חמישי, גורם מספר חמש בתאונות.

איתן כבל: בחלק הקטלני, שיש בו - -

תמר זנדברג: הבנתי.

תמר זנדברג: זה גורם מספר אחד?

<שרית פילפסון: רק אמירה אחרונה: נאמר כאן משהו שאם אפשר לבוא ולתקוף האם בכל תאונה קטלנית, האם היא נגרמה מהיסח הדעת או משימוש בטלפון או בטלפון סלולרי?

<שרית פילפסון: לא ניתן לבדוק את זה.

<שרית פילפסון: מעטים המקרים שבהם אנחנו יכולים להצביע, ומעטים זה באמת ברמה בודדת, האם באותו רגע נשלח מסרון?

<שרית פילפסון: האם באותו רגע הביט אותו נהג בטלפון הסלולרי, גלש באינטרנט, ראה את הפייסבוק דיבר בטלפון או במשהו אחר?

<שרית פילפסון: מעטים המקרים שאפשר יהיה להצביע עליהם כך שהנתון הזה של הפלאפון הוא נתון דרך אגב, ששמעתי אותו גם מיושב ראש אגף התנועה שגם ציין את זה אבל זה נתון שבבדיקה בתאונות קטלניות יהיה מאוד קשה להוכיח.

איתן כבל: תודה גברתי.

<גבי בן הרוש: רק שאלה: כמה שוטרים יש ביחידה החדשה של המשאיות?

<נוגה ברגר: 25.

<גבי בן הרוש: היום יש 25?

איתן כבל: כן, בבקשה.

<נועם בגיינסקי: אני ראש מדור א-3 במכשור אכיפה באגף התנועה.

<נועם בגיינסקי: אני מבקש להעלות נקודה בטיוטה של הדוח, בסעיף 11 אם אני לא טועה, היתה הצעה להוסיף מצלמות לפרויקט א-3.

<נועם בגיינסקי: במסמך הסופי ההצעה הזאת ירדה, הי אלא קיימת משום מה.

<נועם בגיינסקי: זה דבר אחד.

<נועם בגיינסקי: דבר נוסף, לגבי פרויקט "שומרי הדרך", חשוב מאוד לציין שככל שהפרויקט הזה חשוב, הוא בהחלט חשוב אבל לא נוכל להתקדם ולהגביל את כמות האירועים שאנחנו מקבלים לצורך טיפול כל זמן שאנחנו לא נקבל את מה שצריך גם מבחינת תקציבים של פיתוח התשתיות לקלוט את כל החומרים האלה וגם הנושא של כוח האדם להתמודד עם - -

איתן כבל: אוקי.

איתן כבל: המנכ"ל יתייחס ברשותך.

איתן כבל: דוקטור יעקב אדלר, מ"אנשים באדום", בבקשה אדוני.

<יעקב אדלר: אני חיכיתי שיוזכר פה הגורם לתאונות דרכים.

<יעקב אדלר: הגורם הוא האדם שמחזיק בהגה.

<יעקב אדלר: לא הכביש, לא הטכנולוגיה ושום דבר אחר אלא האדם שנוהג.

<יעקב אדלר: צריך לשנות את ההתנהגות של האדם שנוהג בארץ, זאת הבעיה העיקרית.

<יעקב אדלר: הבעיה הזו נובעת מהתחלה מהבית, מבתי הספר וכל מקום אחר.

<יעקב אדלר: כדי לחנך את האנשים המבוגרים צריך להעניש אותם וצריך להגביר את האכיפה.

<יעקב אדלר: בלי אכיפה יעילה כולל בתי המשפט אין שום תועלת בכל הסיפור הזה.

<יעקב אדלר: הסברה לא מספיקה.

<יעקב אדלר: טכנולוגיה, איך לנהוג, יודעים.

<יעקב אדלר: אמצעים טכנולוגיים צריכים למנוע מהאדם לנהוג שיגרום לתאונה.

<יעקב אדלר: זאת אומרת, צריך להגביל את המהירות, צריך למנוע שימוש בפלאפונים - -

איתן כבל: בקיצור, צריך רכב אוטונומי.

<יעקב אדלר: לא, לא צריך רכב אוטונומי כי גם את זה יעקפו.

<יעקב אדלר: אני סומך על הנהג הישראלי, כפי שהוא עקף את האמצעים שהיו קיימים עד עכשיו ולא השתמש בהם ואפילו קלקל אותם, והטכוגרף זה אחד מהם, שקיים כבר עשרות שנים.

<יעקב אדלר: ומה עשו הנהגים עם הטכוגרף?

<יעקב אדלר: פשוט תלשו אותם ולא השתמשו בטכוגרף.

<יעקב אדלר: אלה דברים שחייבים להכריח את הנהגים לעשות.

<יעקב אדלר: זה מה שיש לי לומר.

איתן כבל: תודה.

<נועם בגיינסקי: אדוני היושב ראש, ברשותך עוד משפט: לגבי הנושא של אכיפת מהירות ממוצעת - רק לציין שטווח הזמן שנקבע בהחלטה הוא בלתי ישים לחלוטין הטווח של חצי שנה.

<דן להב: זה לא מקובל.

<דן להב: אני ממשרד ראש הממשלה.

<דן להב: יש לך שר ויש לך מפקד של משטרת התנועה.

<דן להב: שניהם היו מעורבים בהחלטה הכוללת הספציפית על הדברים האלה, גם לגבי לוחות זמנים, גם תקנים וכל מה שאמרת, זה על דעתם.

<דן להב: אם אתה רוצה לחרוג מדעתם, אני מבקש שתתאם את זה איתם מראש.

<נועם בגיינסקי: מה פתאום?

<נועם בגיינסקי: לא חרגתי מדעתם.

<אלי גרונר: הכל על דעתו של השר לביטחון פנים.

איתן כבל: מרים ידיים, נכנע.

<נועם בגיינסקי: מודה ועוזב ירוחם.

איתן כבל: חברים, זו זכותו לומר.

<אלי גרונר: אבל צריך לומר אמת.

איתן כבל: קודם כל, יש פה כלל: מותר לכל אדם סביב השולחן הזה לומר את דעתו גם אם היא מתנגשת עם הקדוש ברוך הוא.

איתן כבל: סליחה.

איתן כבל: הוא יסתדר אתו אחר כך.

איתן כבל: מה שאני מנסה לומר כאן זו זכותו של כל אחד.

איתן כבל: נכון שיש כאן, וזו זכותך המלאה דן ובוודאי המנכ"ל לומר לו: אדוני, אם יש לך טענות, שאלות, היתה הסכמה עם השר.

איתן כבל: אם השר רוצה לשנות את דעתו, הוא מוזמן לבוא ולעשות את זה בכלים שכל אחד מאתנו מכיר אבל ראית, עשית לו נשירה יותר ממה שיש לו.

איתן כבל: הבהלת אותו לגמרי, דרסת אותו.

איתן כבל: לאט לאט, לט צריך להגזים.

איתן כבל: תודה.

איתן כבל: אני מציע לך, בכל מקרה, תעביר את הדברים בצינורות מקובלים, ואם אתה חושב שאי אפשר יהיה לעמוד בזה אז אתה צריך להציף את זה.

איתן כבל: נורית גרוסמן, בבקשה.

איתן כבל: דוברת אחרונה ואני אסכם.

<גין נורית גרוסמן: תודה.

<גין נורית גרוסמן: אני גם מעמותת "אנשים באדום", עמותה שהוקמה בעיקר על ידי משפחות שכולות, וזאת הסיבה שאני כאן.

<גין נורית גרוסמן: אני רוצה שתסתכלו עלי ותבינו על מי ועל מה אתם מדברים כל הזמן.

<גין נורית גרוסמן: אני איבדתי את הבן, אני לא אוהבת להגיד את זה, מספיק שאני מרגישה את זה אבל אני יושבת, אנחנו, העמותה שלנו, יושבים כאן הרבה שנים בתקווה ולמה?

<גין נורית גרוסמן: כי אנחנו יודעים מה זה אם קורה משהו למשפחה, למישהו מהמשפחה ואנחנו רוצים למנוע את זה.

<גין נורית גרוסמן: חשבנו שמי שיכול למנוע את זה, זה הכנסת.

<גין נורית גרוסמן: אני באמת נותנת מחמאות לאיתן ולכל מי שיושב בוועדות אבל איפה התכלס?

<גין נורית גרוסמן: אני המומה מזה שבמשרדי הממשלה אומרים: או, יש לנו את הפתרון, זה טכנולוגי.

<גין נורית גרוסמן: אין לי ספק שטכנולוגיה תהיה חלק מהפתרון אבל מה קורה עד אז?

<גין נורית גרוסמן: וזה לא נכון שאין פתרונות.

<גין נורית גרוסמן: כבר הרבה שנים אנחנו יושבים כאן, שומעים פתרונות שבאים ליישום והם לא קורים.

<גין נורית גרוסמן: למה?

<גין נורית גרוסמן: כי יש ויכוחים, זה טוב, זה לא טוב, ובינתיים אנשים נהרגים והכמות עולה ועולה, ואנחנו ממשיכים לשבת והפתרונות שאפשר ליישם, לא מיישמים.

<גין נורית גרוסמן: אנחנו היינו בקשר עם חברי כנסת שבאמת רוצים לעזור וגם הם מרימים ידיים.

<גין נורית גרוסמן: אז מה יהיה?

<גין נורית גרוסמן: כמה זמן זה יימשך?

<גין נורית גרוסמן: הלוואי, אני שומעת את גבי הרבה שנים ואני מסכימה אתו לגמרי.

<גין נורית גרוסמן: חבר'ה, עומדים לפניכם אנשים.

<גין נורית גרוסמן: זה לא סתם, זה אנשים שמחכים ומצפים שכאן ובכנסת וכל מקבלי ההחלטות הם אלו שיכולים לעשות משהו.

<גין נורית גרוסמן: אני לא יכולה להגיד שאף אחד לא רוצה, אני יודעת שכולם רוצים אבל למה זה לא נעשה?

<גין נורית גרוסמן: אין זמן.

איתן כבל: תודה נורית.

איתן כבל: אני אתייחס ברשותך.

<גבי בן הרוש: רק מילה, ולא כל יום הוא פה, מנכ"ל משרד ראש הממשלה, ולמה שהתכוונה הגברת והעמותה הזו - קיימות ועדות שהוקמו על ידי המשרדים הממשלתיים, הממשלות אישרו אותן.

<גבי בן הרוש: ועדות חקירה, אפילו סעיף אחד לא בא ליישום.

<גבי בן הרוש: בזה הכאב.

איתן כבל: תודה אדוני.

איתן כבל: גברתי המנכ"לית, בבקשה.

<קרן טרנר: נאמרו פה הרבה דברים אז רק כמה נקודות אל מול מה שחברי הכנסת העלו:

<קרן טרנר: אנחנו עוסקים הרבה מאוד בתחבורה ציבורית.

<קרן טרנר: אנחנו לא צריכים תכלול של שום דבר, אנחנו מכירים בעניין הזה, אנחנו פועלים מאוד חזק בעניין הזה.

<קרן טרנר: אני שמחה לשמוע על מחקרים של נת"צים – נתיבי תחבורה ציבורית מוסיפים הרוגים.

<קרן טרנר: אנחנו מתקשים מול רשויות מקומיות ליישם את זה, אולי כי הן חוששות מהעניין אבל אנחנו לא מוותרים ולוחצים הרבה מאוד.

<קרן טרנר: בתחום העירוני – לנתיבי אילון, מוריה ויפה נוף, האחיות הירושלמיות והחיפאית, כבר אין פרויקטים של כבישים בתכניות העבודה.

<קרן טרנר: יש רק תחבורה ציבורית וחסמי תחבורה.

<קרן טרנר: אז אנחנו מעודדים תחבורה ציבורית, מעודדים תחבורה ציבורית גם ביישובי החברה הערבית.

<קרן טרנר: גם מבחינת קילומטרז' וגם מבחינת השקעה ותשתית, אנחנו עובדים על זה מאוד קשה.

<קרן טרנר: מתחילים בקמפיין שמסביר כמה כבר עשינו כי אנחנו רואים שהשימוש עוד לא מספיק גבוה.

<קרן טרנר: אנחנו צריכים באמת להשתפר ביישום של תשתיות אבל אני כן הייתי רוצה להגיד איך זה קורה: אנחנו מאוד מקפידים שלא מי שצועק, שם יהיה פרויקט כי זה חיי אדם.

<קרן טרנר: אנחנו צריכים בחרדת קודש לגשת לנושא הזה.

<קרן טרנר: אנחנו נעזרים בנתונים שיש לנו כדי שלא יהיה מקום שבו צועקים ומקבלים לפני, מקום שלא צועק אבל שם התאונות.

<קרן טרנר: צומת בת הדר הוא דוגמה מתסכלת.

<קרן טרנר: לא היו תאונות, ולוקח זמן עד שהתאונות נספרות.

<קרן טרנר: שאלנו מה קרה בינתיים?

<קרן טרנר: מה שקרה בינתיים זה שפתחו שם איזה משהו מסחרי.

<קרן טרנר: המשהו מסחרי הזה, היתה התניה להסדיר פרויקט תשתית לפני.

<קרן טרנר: הלכו מי שהלכו והסירו את ההתניה הסטטוטורית להקמת המשהו המסחרי הזה בצומת - -

איילת נחמיאס ורבין: המנכ"ל, חשוב לשמוע את זה כי זה פשוט דבר מטורף.

איילת נחמיאס ורבין: אגב, זה לא האיש שלכם במשרד התחבורה - - - לא הזכיר את זה אפילו - -

<קרן טרנר: נכון, גילינו את זה רק עכשיו והנתונים, ולכן עכשיו בת הדר הוכר כמוקד סיכון אבל למה לקח כל כך הרבה זמן?

<קרן טרנר: זה לא ששנים יש תאונות.

<קרן טרנר: התחילו להיות שם תאונות ובהתחלה אומרים מסוכן מסוכן, בהרבה מקומות בארץ אומרים מסוכן ועדין אנחנו מקפידים שזה יהיה על בסיס נתונים.

<קרן טרנר: אבל יש הרבה נתונים אז בסדר, עכשיו אנחנו מתקצבים את זה.

איילת נחמיאס ורבין: אבל הבנת מה מטורף?

איילת נחמיאס ורבין: אחרי שהיו דיונים בכנסת רק אז גילו שהסירו את ההתניה - -

איתן כבל: אוקי חברים, היא צודקת המנהלת, יש לי "בליץ" ב-12 של שישה צווים.

<קרן טרנר: אני מברכת על עבודת המשטרה עם המשאבים הקיימים.

<קרן טרנר: הלוואי והיה יותר מהכל אבל הרבה יותר אכיפה.

<קרן טרנר: אני חושבת שההתמקדות בגורם האנושי – אנחנו כן צריכים לתת לה מקום כי חוץ מהעניין של המשטרה שצריכה לאכוף, אני חושבת שגם המשטרה אוכפת וגם אנחנו, בבטיחות התשתית, היא תשתית סלחנית יותר לטעויות אנוש וגם בטיחות הרכב באה ואומרת: אוקי, אנחנו מאוד לא מרוצים מזה שמסמסים והיסח הדעת ועושים כל דבר חוץ מלנהוג.

<קרן טרנר: אנחנו בכבישים, אנחנו רואים את האנשים לידינו איך הם נוהגים אז המערכות שאנחנו מכניסים כחובה, אם זה תמרוץ רכבים משומשים בהקטנת מערכות סטייה בנתיב ושמירת מרחק אבל החל מה-1.1.

<קרן טרנר: חיוב כל רכב חדש.

<קרן טרנר: אנחנו מקדימים את אירופה לפחות בשנתיים, אנחנו מאוד מאמינים בדברים האלה.

<קרן טרנר: אנחנו מסתכלים על תאונות של חזית-אחור, תאונות קטלניות חזית-אחור.

<קרן טרנר: מערכת שלהתראה יכול להיות שהיתה מפחיתה את רמת התאונה או מונעת אותה אבל אנחנו גם צריכים להבין שחוץ מאכיפה וחוץ מבטיחות הרכב ותשתית סלחנית, אנחנו צריכים לדבר על תרבות הנהיגה.

<קרן טרנר: אני חושבת ש"אור ירוק" בסדר, אתם באים ותוקפים את הממשלה.

<קרן טרנר: זה בסדר, תמשיכו - -

איתן כבל: אל תידבקי מהשר, תעצרי פה.

<יניב יעקב: - - -

איתן כבל: שניה יעקב.

<קרן טרנר: אני לא מסירה מאחריות בשום דבר.

<קרן טרנר: אני מתעסקת בנושא הבטיחות, תחבורה ציבורית ושיפור השירות ברישוי כל הזמן אבל אני חושבת שאם נבוא ונגיד רק ממשלה, ממשלה, ממשלה ולא נדבר על תרבות הנהיגה שלנו והאחריות שלנו כחברה והאחריות ההורית – אני לא מבינה למה ההורים קונים הוברבורד לילד שלהם.

<קרן טרנר: אני לא מבינה למה הורים קונים לילד בן 14 אופניים חשמליים.

<קרן טרנר: איפה אנחנו?

<קרן טרנר: ואנחנו, כהורים וכחברה צריכים גם להבין שיש לנו תפקיד כאן כי זה הולך ונהיה קשה יותר גם לאכוף.

<קרן טרנר: כל אדם שני הוא עבריין אז אנחנו, כחברה, גם ואני לא מסירה אחריות אבל נראה לי לא אחראי לא להגיד שחלק מהתאונות, הממשלה לא יכולה למנוע.

<קרן טרנר: אני כל יום מקבלת את ההודעות על התאונות ואפילו תחקירים שהם עוד לפני ההאשמה של המשטרה ואני רואה שכל כך הרבה פעמים זה אדם שסטה פתאום.

<קרן טרנר: פיזור התאונות לא מאפשר לנו לעשות את כל הכיכרות כי זה בכל מקום שהוא.

<קרן טרנר: אם אני רק אתמקד בתשתית ובטיחות רכב, אני אחטא למשימה הקדושה של הצלת חיים.

<קרן טרנר: צריך לדבר גם על תרבות הנהיגה.

איתן כבל: תודה גברתי.

איתן כבל: את יודעת, היה פעם מישהו ממפלגת העבודה שאמר שצריך להחליף את העם.

<קריאות: - - -

איתן כבל: סליחה, אני מציע למי שלא רוצה שיבוא ויקבל מאשתי חינוך איך מטפלים בזה.

איתן כבל: אני רוצה לומר לכם קודם כל תודה.

איתן כבל: תודה לאדוני, תודה לגברתי, תודה לכולם אבל אני רוצה לומר ממש בקליפת אגוז שניים שלושה משפטים ולאפשר לאדוני לומר את נקודות הסיום: תראו, סיפור תחבורה הציבורית: אתה יודע, בסוף בסוף אתה לא יכול לחנך כל היום והסיפור הגדול שנובע גם מהעובדה שיש גבול כמה את יכולה לעשות גם בתשתיות.

איתן כבל: והשר הזה, שאין חולק לקח והמשרד לקח אותנו בכל הנוגע בטיפול בתשתיות עם כל התלונות שלנו, למקומות שאף אחד מאתנו לא חלם, לא שיער שבכלל אפשר להגיע אליהם בזמן הזה.

איתן כבל: בסדר?

איתן כבל: אלה עובדות.

איתן כבל: זה לא שאני מתחנף אליו או מחמיא לו.

איתן כבל: זאת עובדה.

איתן כבל: אנחנו אומרים, וזו הטענה מול כל המסמכים וכל הניירת, שהדבר הבא לא במובן של עוד שנים, זו תחבורה ציבורית.

איתן כבל: אם יש משהו שכן אפשר לחנך את הציבור, אם יש משהו שיכולנו אולי להוריד באופן משמעותי זו תחבורה ציבורית.

איתן כבל: עכשיו, אנחנו מדינה קטנה.

איתן כבל: אני לא בא ומדבר אתך שהייתי בסין במשלחת, שהצבעתי שהרכבת נסעה 410 קמ"ש.

איתן כבל: אין לרכבת כזאת איפה לעצור פה אבל אני אומר לכם ולא בפעם הראשונה: בעזרת השם, אחד הנושאים המרכזיים, אם הכנסת הזאת תחזיק מעמד, אמרתי את זה גם לך, אמרתי את זה לתמר וגם לכל החברים העוסקים בעניין: המושב הבא, כמו שעשינו עם תאונות הדרכים אנחנו נעשה עם התחבורה הציבורית.

איתן כבל: אני חושב שאם יש משימה ענקית, עם כל הכבוד לעוד כביש ועוד נתיב ועוד מחלף, חשובים ככל שיהיו, עם העובדה שיצאתי מראש העין מ-531 ליקום ולקחתי שעה ורבע מקדם, ופתאום ב-10 דקות הייתי שם, לא הבנתי בכלל איך הגעתי.

איתן כבל: מדהים.

איתן כבל: אבל שוב, בכל הכבוד לכל התהליכים האלה, הסיפור לפני הכל הוא שינוי דרמטי בתפיסה של מהי מחשבה - ואני אומר את זה לך אודי אדירי, גם מנקודת המבט של האוצר, זו צריכה להיות תפיסה מתכללת.

איתן כבל: אם היא בסוף תגרום לי עדיף כבר לשבת את השעה ורבע, שעה וחצי באוטו במזגן מאשר למצוא את עצמי מתכדרר ממקום למקום לא עשיתי כלום.

איתן כבל: נקודה שנייה - אדוני המנכ"ל, אנחנו לא מלינים על העבודה שעשיתם כי בסוף בסוף צריך לשים גם את המציאות כמות שהיא כי כשאתם מניחים תכנית שבחדשות אומרים שיש תוספת תקציבית של שלושה או ארבעה מיליארד, אז אתה יודע, מי שעוסק בעניין חוטף "חלאסטרה" כי מספרים כולנו יודעים.

איתן כבל: אבל מה?

איתן כבל: מה שאני מנסה לומר לכם:

איתן כבל: אני סבור הייתי וגם בהמשך לקו שאדוני הוביל כשהייתי בפגישה אתו, כל העניים הטכנולוגיים, יכולתם להוביל אותם להיות אלה שיהיו מובילי הדרך בתחום הזה.

איתן כבל: עכשיו, אתה יודע, הייתי שמח באמת להפיל את כל הדרמה על הסלולר.

איתן כבל: כאילו וואלה, אתה יודע, הנה האויב, אתה מסמן אותו ואומר: אוקי, כדי לטפל באויב הזה אתה צריך לעשות שכל רכב שעולה לכביש, יש לו מיסוך אוטומטי שהוא לא יכול להפעיל את – היום עובדים, אני כבר ראיתי כמו שאדוני ראה.

איתן כבל: יש טכנולוגיות שעובדים על העניין הזה ואני מניח שזה רק עניין של זמן שזה יהיה חלק מהחקיקה ומהתקנות וזה ישנה - -

<אודי אדירי: אז הם יעברו לתחבורה ציבורית בהמונים.

<קרן טרנר: כי אז אפשר לעבוד בטלפון.

איתן כבל: הכל יכול להיות.

איתן כבל: אני אומר את זה לך אבל בוא נגיד את זה ככה: במצב הזה, כמו שהתחבורה הציבורית בישראל - -

<אודי אדירי: לא, היא תהיה פי עשר יותר טובה.

<גבי בן הרוש: אבל הנהג מדבר אז מה עשית?

איתן כבל: סליחה, כבר היום - -

<יעקב אדלר: אל תשמח.

<יעקב אדלר: אתה יודע כמה תעלה לך תחבורה ציבורית?

איתן כבל: חברים, אני חייב לסיים.

איתן כבל: כבר היום יש טכנולוגיות שמצלמות את הנהג, מצלמות את האוטובוס אבל זה עדין רחוק ממה שאנחנו מצפים, אדוני שיהיה.

איתן כבל: אני אומר את זה ככה - תראה, בוא נגיד את האמת: גרוש וחצי לא הוספתם בדוח שלכם.

איתן כבל: אני לא בא בטרוניה, אני קובע את זה כעובדה אבל אם אתם מחליטים לקחת את כל העניינים הטכנולוגיים עליכם כמשימה, מהטכוגרף, טכוגרף חדש ועד כל אותם אמצעים טכנולוגיים שאמורים להיות במשאיות, באוטובוסים, ברכבים שלוקחים...

איתן כבל: נושא "שומרי הדרך" והטיפול בסלולר, ויש היום בשוק, לא חסרות חברות שמתדפקות על הדלת שלכם ורוצות לקבל את ההכרה, הם לא נכנסו, אני לא מקדם מכירות של אף אחד, אני רק אומר את זה במובן הטכני הענייני.

איתן כבל: קחו את זה כמשימה ותגידו שעד אמצע 2018 הנושא הזה צריך להיות חלוט.

איתן כבל: תציבו יעד שכל נושאי הטכנולוגיה האלה יהיו חלוטים עד 2018.

איתן כבל: אתה יודע מה?

איתן כבל: לא אמצע.

איתן כבל: אם אתם יודעים לתת את זה עד סוף 2018 וואלה, זה יותר חשוב מכל מצלמה שממילא "ווייז" כבר אומר שתתכונן, תוריד את הרגל מהדוושה מבלי לזלזל בכל הטכנולוגיה שגיורא רום חברי רוצה להכניס.

איתן כבל: אבל מה קורה?

איתן כבל: תקציב אין.

איתן כבל: אין החלטות ברורות חלוטות בטיפול בעניינים הטכנולוגיים אז אני שואל את עצמי, זאת השאלה: אז מה עשינו?

איתן כבל: אני באמת תולה בך תקוות גדולות שתיקחו את זה על עצמכם כמשימה.

איתן כבל: לא ביקשתי ממך עכשיו להוסיף כסף לניידות לא להוסיף כסף לכלום.

איתן כבל: קח את העניין הטכנולוגי ותגיד: אדוני, מנכ"ל משרד ראש הממשלה, זה היעד שאנחנו לוקחים לעצמנו, אמצע שנה הבאה, סוף שנה הבאה, שכל הדברים האלה חלוטים.

איתן כבל: וואלה, עשית את זה שלך ובגדול.

איתן כבל: תודה.

<אלי גרונר: ראשית כל וקודם כל גברתי, אני מאוד מאוד מצטער לשמוע על האובדן שלך.

<אלי גרונר: זה כואב למשפחה וזה כואב לכולנו.

<אלי גרונר: מוות מתאונות דרכים הוא דבר תובעני, עצוב, מיותר ובדיוק, בדיוק אבל כדי למנוע תופעות כאלה אנחנו פועלים.

<אלי גרונר: אני רוצה להבהיר, אדוני יושב הראש, משהו אחד ולתמיד: קולגות שלי במשרדי הממשלה הרלוונטיים זיהו נכון את הבעיה כשעבדנו על תקציב 2017-2018.

<אלי גרונר: כשהקמנו את הוועדה בספטמבר 2016 – אני מזכיר, אנחנו עובדים על תקציב ממשלה כבר ברבעון הראשון וברבעון השני ומעבירים את זה לממשלה בקיץ, זיהו נכון.

<אלי גרונר: המשרדים הכינו תכניות טובות עם הכלים הקיימים הידועים לקראת השנתיים הבאות, והרבה דברים נלקחו בחשבון.

<אלי גרונר: השינויים הדרמטיים של הוועדה זה הכנסת אמצעים חדשניים שיוסיפו על הכלים הקיימים לא רק בכמות אלא בעיקר באיכות.

<אלי גרונר: במקום להמשיך להשקיע במצלמות מהירות מהדור הישן, ההחלטה מכילה תגבור משמעותי של "שומרי הדרך", שמאפשר אכיפה בדיוק במקומות שבהם המשטרה לא נמצאת.

<אלי גרונר: בשונה מניידת או ממצלמה הפרויקט מייצר הרתעה רציפה כלפי הנהגים שלא יכולים לדעת מי מסביבם הוא שומר דרך.

<אלי גרונר: עכשיו, כמו שהבחור אמר, אתה ציינת את כל הבעיות עם בתי המשפט: הרבה יותר קל להרשיע בבית משפט כשיש וידאו.

<אלי גרונר: הרבה יותר קל.

<אלי גרונר: יהיו פחות עסקאות טיעון.

<אלי גרונר: אתה מדבר על תכנון?

<אלי גרונר: זה הסיפור.

<אלי גרונר: אז לא הוספנו 200 ניידות גלויות שכולם מזהים אלא הוספנו אלפי ניידות אזרחיות סמויות ואפקטיביות.

<אלי גרונר: זה מכפיל כוח אדיר.

<אלי גרונר: אני חוזר ואומר שהפתרונות של 2017 זה לא הפתרונות של 2005 ולא של 2015.

<אלי גרונר: אדוני, ברור שאני מדבר על הסלולר אני מתכוון לגורם האנושי שמשתמש בסלולר.

<אלי גרונר: אני לא מסתיר את האחריות מאף אחד, האחריות של הנהג.

<אלי גרונר: והנהג משתמש בדבר הזה הרבה יותר ממה שהוא עשה גם לפני חמש, שש, שבע שנים.

<אלי גרונר: גברתי מהמשטרה, אני לא יכול להוכיח שזה העניין אבל משהו קרה.

<אלי גרונר: משהו קרה והתחיל לקרות ב-2012 ו-2013.

<קרן טרנר: זה רבע מהתאונות.

<אלי גרונר: אם זה רבע, עשינו דבר גדול.

<אלי גרונר: מדדים בינלאומיים אומרים - -

<קרן טרנר: ארצות-הברית מעריכה שזה רבע מהתאונות.

<אלי גרונר: 93% מהתאונות הקטלניות זה גורם אנושי.

<קרן טרנר: זה לא חוכמה לתקוף את הדבר הקטן כי זה מה שנראה - - -

איתן כבל: חברים, אני אומר את זה גם לעורך דין יעקב, אנחנו לא בוויכוח.

איתן כבל: שמתי את הדברים, אמרתי אותם, מתקדמים.

<אלי גרונר: אני מודה לך מאוד אדוני היושב ראש.

<אלי גרונר: תודה רבה.

איתן כבל: אני רוצה להודות לכם מקרב לב ובעזרת השם, כשנחזור מפגרת הקיץ שמספר התאונות יהיה במגמת ירידה.

איתן כבל: תודה רבה לכם.

איתן כבל: הישיבה נעולה.